hotchpotch/miracl-hf-unified huggingface dataset:
দ্য ২৪র্থ ডে
দ্য ২৪র্থ ডে () হল ২০০৪ সালে মুক্তিপ্রাপ্ত একটি মার্কিন চলচ্চিত্র। টনি পিকিরিলো তাঁর স্বরচিত একটি নাটক অবলম্বনে এই ছবিটি পরিচালনা করেন। ছবিতে মুখ্য ভূমিকায় অভিনয় করেন স্কট স্পিডম্যান ও জেমস মার্সডেন।
টমের সঙ্গে (স্কট স্পিডম্যান ড্যানের (জেমস মার্সডেন) আলাপ হয় একটি বারে। টম ড্যানকে নিয়ে আসেন নিজের অ্যাপার্টমেন্টে। সেখানে গিয়ে ড্যান বুঝতে পারেন, আগেও একবার তিনি সেই একই অ্যাপার্টমেন্টে এসেছিলেন। পাঁচ বছর আগে সেখানেই ড্যান ও টমের মধ্যে এক রাতের জন্য শারীরিক সম্পর্ক স্থাপিত হয়েছিল। টম বলেন, পাঁচ বছর আগের সেই রাতের ঘটনাটিই তার জীবনে প্রথম ও শেষ সমকামী যৌন অভিজ্ঞতা।
এই ঘটনার কয়েক বছর পর জানা যায়, টমের স্ত্রী এইচআইভি পজিটিভ। ডাক্তারি রিপোর্ট পেয়ে হতাশায় ভেঙে পড়েন টমের স্ত্রী। ট্রাফিক সিগনাল ভেঙে গাড়ি চালিয়ে দেন এবং দুর্ঘটনায় মৃত্যু হয় তাঁর।
এই ঘটনার পর ডাক্তারি পরীক্ষায় জানা যায়, টমও এইচআইভি পজিটিভ। স্ত্রীর দেহে এইচআইভি সংক্রমণের জন্য তিনি নিজেকেই দায়ী করেন এবং তাঁর দেহে এই ভাইরাস সংক্রমণের জন্য তিনি দায়ী করেন ড্যানকে। তাই ড্যানকেই স্ত্রীর মৃত্যুর আসল কারণ ধরে নিয়ে টম তাঁর উপর প্রতিশোধ নেওয়ার পরিকল্পনা করেন।
তিনি ড্যানকে নিজের অ্যাপার্টমেন্টে নিয়ে এসে বন্দি করেন এবং তাকে একটি চেয়ারের সঙ্গে বেঁধে তাঁর মুখে কাপড় গুঁজে দেন। তারপর ড্যান আদৌ এইচআইভি পজিটিভ কিনা তা পরীক্ষা করার জন্য টম তাঁর রক্তের নমুনা সংগ্রহ করেন। বলে যান, ড্যান যদি এইচআইভি পজিটিভ বলে প্রমাণিত হন, তাহলে তিনি ড্যানকে হত্যা করবেন। না হলে তিনি ড্যানের কোনও ক্ষতি করবেন না।
শেষে দেখা যায়, টম নিজের অ্যাপার্টমেন্টে ফিরে ড্যানকে মুক্তি দিচ্ছেন। ড্যান যখন বেরিয়ে যাচ্ছেন, তখন টম তাঁকে জিজ্ঞাসা করেন, কবে তিনি শেষ নিজের এইচআইভি স্ট্যাটাস পরীক্ষা করিয়েছিলেন। খানিক বাদে টম ড্যানের ডাক্তারি পরীক্ষার ফলটিও জানিয়ে দেন। ড্যানও এইচআইভি পজিটিভ। ড্যানকে তিনি ছেড়ে দেওয়ার সিদ্ধান্ত নেন এই কারণেই যে, তিনি বুঝতে পেরেছিলেন নিজের দোষেই তিনি এইচআইভি আক্রান্ত হয়েছেন। তার জন্য তিনি অন্য কাউকে দায়ী করতে পারেন না। ড্যান হতবাক হয়ে টমের অ্যাপার্টমেন্টের দরজায় দাঁড়িয়ে আছেন, সেই অবস্থায় ছবির শেষ দৃশ্যটি অস্পষ্ট হয়ে আসে।২০০৪ সালের ৩১ অগস্ট রিজিয়ন ১ ডিভিডি প্রকাশিত হয়।
লিওনার্দ ক্লেইনরক
লিওনার্দ ক্লেইনরক একজন মার্কিন প্রকৌশলী এবং কম্পিউটার বিজ্ঞানী।
ক্লেইনরক ১৯৩৪ সালের ১৩ জুন নিউ ইয়র্ক সিটিতে জন্মগ্রহণ করেন। তিনি তিনি সিটি কলেজ অব নিউ ইয়র্ক থেকে ১৯৫৭ সালে তড়িৎ প্রকৌশলে ব্যাচেলর্স ডিগ্রি অর্জন করেন। এমআইটি থেকে তড়িৎ প্রকৌশল ও কম্পিউটার বিজ্ঞানে ১৯৫৯ সালে মাস্টার্স এবং ১৯৬৩ সালে পিএইচডি ডিগ্রি অর্জন করেন। পিএইচডি সম্পন্ন করে ইউনিভার্সিটি অব ক্যালিফোর্নিয়া, লস অ্যাঞ্জেলস এ শিক্ষক হিসেবে যোগদান করেন। তিনি ১৯৯১ থেকে ১৯৯৫ সাল পর্যন্ত ইউনিভার্সিটি অব ক্যালিফোর্নিয়া, লস অ্যাঞ্জেলস এর কম্পিউটার বিজ্ঞানের চেয়ারম্যান হিসেবে দায়িত্ব পালন করেন। তিনি ইউনিভার্সিটি অব ক্যালিফোর্নিয়া, লস অ্যাঞ্জেলস এ ৪৮ জন পিএইচডি ছাত্রের অভিসন্দর্ভ তত্ত্বাবধান করেছেন। তাঁর প্রকাশনায় রয়েছে ২৫টি গবেষণাপত্র এবং ৬টি বই। তিনি লিঙ্কাবিট কর্পোরেশনের সহ-প্রতিষ্ঠাতা এবং প্রথম প্রেসিডেন্ট।
কাজলদিঘী টুনির হাট দ্বিমুখী উচ্চ বিদ্যালয়
কাজলদিঘী টুনির হাট দ্বিমুখী উচ্চ বিদ্যালয় রংপুর বিভাগের পঞ্চগড় জেলার সদর উপজেলার টুনিরহাট বাজারে অবস্থিত একটি বেসরকারি শিক্ষা প্রতিষ্ঠান।
এই স্কুল টুনিরহাট এ অবস্থীত
পঞ্চগড় সদর উপজেলার টুনিরহাট বাজারে অবস্থিত।
স্কুল এর মত ৩ টি ভবন রয়েছে।
পয়জন আইভি (দ্ব্যর্থতা নিরসন)
পয়জন আইভি দিয়ে বুঝায়:
পয়জন আইভি দিয়ে আরও বুঝায়:
গ্যাব্রিয়েল জেসুস
গ্যাব্রিয়েল ফারনান্দো ডি জেসুস (জন্ম ৩ এপ্রিল ১৯৯৭) একজন ব্রাজিলিয়ান পেশাদার ফুটবলার যিনি প্রিমিয়ার লিগের দল ম্যানচেস্টার সিটিতে ফরোয়ার্ড হিসেবে খেলেন। জেসুস ব্রাজিলিয়ান লিগের ক্লাব পালমিরাসে তার ক্যারিয়ার শুরু করে। তিনি ২০১৫ সালে ব্রাজিলিয়ান লিগে বর্ষসেরা নবাগত খেলোয়াড়ের পুরষ্কার জিতেন এবং পালমিরাসকে কোপা ডো ব্রাজিল জেতাতে সহায়তা করেন। ২০১৭ সালের জানুয়ারি থেকে ম্যানচেস্টার সিটির হয়ে খেলবেন। ম্যানচেস্টার সিটি তাকে দলে ভেড়াতে €৩২ মিলিয়ন ইউরো খরচ করে। আন্তর্জাতিক ফুটবলে ব্রাজিলের হয়ে ২০১৫ ফিফা অনুর্ধ-২০ বিশ্বকাপে রানার্স-আপ এবং ২০১৬ অলিম্পিকে স্বর্ণপদক জিতেন।
২০১৩ সালের ১ জুলাইতে পালমিরাস যুবদলে যোগ দেন। সেই বছর ৪৮ ম্যাচে ৫৪ গোল দিয়ে ক্লাবের সর্বোচ্চ গোলদাতা নির্বাচিত হন।
২০১৪ সালে রাজ্য অনুর্ধ-১৭ চ্যাম্পিয়েন্সিপে পালমিরাসের হয়ে ২২ ম্যাচে ৩৭ টি গোল দেন। ২০১৪ সালের ২৭ আগস্ট তিনি পালমিরাসের সিনিয়র দলে খেলার সুযোগ পান, বদলি হিসেবে নেমে ক্লাব এথলেটিকো মিনেরিওর বিপক্ষে ঘরের মাঠে ১-০ গোলে পরাজিত হন।
২০১৫ সালের ৭ মার্চে সিএ ব্রাগান্টিনোর বিপক্ষে ৭৩ মিনিটে লিয়েনার্দো পেরেইরা বদলি হিসেবে নেমে ১-০ গোলে ম্যাচ জিতে।
২৯ এপিল দ্যা ইয়ার কাপে দ্বিতীয় পর্বের সেকেন্ড লেগে সাম্পাইয়োর বিপক্ষে ম্যাচের মাধ্যমে পালমিরাসের হয়ে প্রথমবারের মত একাদশে সুযোগ পায়। ম্যাচটিতে ১-১ গোলে ড্র হয় (৬-২ এগ্রিগেট )। ৯ মে লিগে এথলেটিকোর মিনেরোর বিপক্ষে অভিষেক হয় হয়, মোউসুমের প্রথম ম্যাচটি ২-২ গোলে ড্র হয়।
জেসুস তার প্রথম পেশাদার গোলটি করেন স্পোর্টিভা আরাপিরাকুয়েন্সের বিপক্ষে ১৫ জুলাইয়ে। ৩০ আগস্ট জেসুস নিজের প্রথম লিগ গোল করেন, ম্যাচের পুরো সময় খেলে জয়েনভিল এস্পোর্টের ক্লাবের বিপক্ষে ৩-২ গোলে বিজয়ী হয় পালমিরাস, ম্যাচের প্রথম গোলটি করেন মাত্র ৫২ সেকেন্ডে।
২০ ম্যাচে ৪ গোল এবং শিরোপা জেতার সাথে জেসুস নিজের প্রথম মৌসুম শেষ করেন, তবে কাপ ফাইনালে সান্তোসের কাছে হেরে যায় তার দল পালমিরাস। সেই বছর তিনি লিগের উদীয়মান খেলোয়াড়ের পুরুষ্কার লাভ করেন।
২০১৬ সালের ৪ ফেব্রুয়ারি, জেসুস পোউলিস্টার বিপক্ষে মৌসুমের প্রথম গোল করেন, ম্যাচটি ২-২ গোলে ড্র হয়। ১২ দিন পর উরুগুয়েতে কন্টিনেন্টাল টুর্নামেন্টে নিজের প্রথম গোল করেন, কোপা রিবার্তোরেসের উদ্বোধনী ম্যাচে রিভার প্লেটের বিপক্ষে ম্যাচটি ২-২ গোলে ড্র হয়।
১৪ মে জাতীয় লিগের ১ম ম্যাচে ক্লাব এথলেটিকো পেরানেন্সের বিপক্ষে জেসুসের দেয়া জোড়া গোলের সুবাদে ৪-০ গোলের বিশাল জয় পায় পালমিরাস। সেই মৌসুমে জাতীয় লিগে জেসুস ১২ টি গোল দেন এবং মৌসুমের সেরা খেলোয়াড় নির্বাচিত হন। পালমিরাস ১৯৯৪ সালের পর সেবার প্রথম লিগ শিরোপা লাভ করে।
২০১৬ সালের ৩ আগষ্ট, জেসুস প্রিমিয়ার লিগের দল ম্যানচেস্টার সিটিতে যোগ দেয়। চুক্তির মেয়াদ ছিল ২০১৭ সালের জানুয়ারি থেকে ২০২১ সালের গ্রীষ্ম পর্যন্ত। সিটি তাকে দলে ভেড়াতে ২৭ মিলিয়ন ইউএস ডলার খরচ করে। এই দলবদল প্রক্রিয়াটি ২০১৭ সালের ১৯ শে জানুয়ারিতে সমাপ্ত হয়। ২১ জানুয়ারিতে প্রিমিয়ার লিগে তার অভিষেক হয়, ২-২ গোলে ড্র হওয়া টটেনহামের বিপক্ষে ম্যাচের ৮২ মিনিটে রাহিম স্টারলিং এর বদলি হিসেবে নামেন। এক সপ্তাহ পর প্রথমবারের মত মূল একাদশে জায়গা পান, এফএ কাপে ক্রিস্টাল প্যালেসের বিপক্ষে ম্যাচটিতে তার দেয়া একটি এসিস্টের সুবাদে ৩-০ গোলে জয় পায় ম্যানসিটি। ১ ফেব্রুয়ারিতে ওয়েস্ট হামের বিপক্ষে প্রিমিয়ার লিগে ১ম বার মূল একাদশে সুযোগ পান, আগুয়েরোর বদলে নেমে ১৭ মিনিটে কেভিন ডি ব্রুইনকে এসিস্ট এবং ৩৯ মিনিটে গোল দেন।
আব্বাস (অভিনেতা)
মীর্জা আব্বাস আলী (জন্মঃ ২১ মে ১৯৭৫) ভারতের তামিল চলচ্চিত্রের একজন অভিনেতা এবং সাবেক মডেল। তিনি ফিল্ম ইন্ডাস্ট্রিতে শুধুই আব্বাস হিসেবে পরিচিত। ১৯৯৬ সালে তামিল চলচ্চিত্র "কাদাল দেসাম" এর মাধ্যমে তার চলচ্চিত্র ক্যারিয়ার শুরু হয়।
আব্বাস হিন্দি এবং বাংলা চলচ্চিত্র দেখে দেখে বড় হয়েছেন, তার নানা একজন বাংলা চলচ্চিত্র অভিনেতা ছিলেন যদিও ছোটোখাটো, সত্তরের দশকের অন্যতম জনপ্রিয় হিন্দি চলচ্চিত্র অভিনেতা ফিরোজ খান আব্বাসের দূর সম্পর্কের কাকা হতেন। আব্বাস কলেজ জীবন থেকে মডেলিং করা শুরু করেন এবং মনে মনে চলচ্চিত্র অভিনেতা হওয়ার স্বপ্ন দেখতেন। তামিল চলচ্চিত্র পরিচালক কাদির তার নতুন একটি তামিল চলচ্চিত্র বানানোর জন্য নতুন পুরুষ মুখ খুঁজছিলেন, আব্বাসদের কলেজে একটি অডিশনের ব্যবস্থা করা হলে আব্বাস তার যেসব বন্ধু তামিল ভাষা জানে তাদেরকে অডিশনে যেতে বলেন এবং পরে নিজেও অডিশনে যান। কাদির আব্বাসকে দেখে পছন্দ করে ফেলেন যদিও আব্বাস তামিল ভাষা পারতেননা, কাদির তার 'কাদাল দেসাম' চলচ্চিত্রে আব্বাসকে নেবেন বলে সিদ্ধান্ত নেন। যেহেতু আব্বাস তামিল একটুও পারতেননা তাই পরিচালক কাদির তাকে চলচ্চিত্রটির সংলাপ মুখস্থ করার জন্য দিতেন এবং আব্বাস তাই করতেন। কাদাল দেসামে আব্বাস অভিনেত্রী তাবু এর সঙ্গে কাজ করার সুযোগ পেয়েছিলেন, চলচ্চিত্রটি ভালো ব্যবসাসফল হওয়ার ফলস্বরুপ আব্বাস মোটামুটি পরিচিতি পেয়ে যান এবং আরো কিছু চলচ্চিত্রে অভিনয়ের জন্য প্রস্তাব তার কাছে এসে যায়। ১৯৯৮ সালে তার মাধবনের সঙ্গে অভিনীত কন্নড় ভাষার চলচ্চিত্র 'শান্তি শান্তি শান্তি' মুক্তি পায়, মাধবন নিজেও তখন অভিনয় ক্যারিয়ারের শুরুর দিকে।
আব্বাসের স্ত্রীর নাম হচ্ছে এরুম (বাঙালি) যিনি একজন ফ্যাশন ডিজাইনার। আব্বাস-এরুম দম্পতির এক পুত্র ও এক কন্যা আছে। আব্বাস-এরুম বাঙালি হলেও তারা সন্তানসহ চেন্নাইতে বাস করেন।
বাংলাদেশ মিলিটারি একাডেমি হাই স্কুল
বাংলাদেশ মিলিটারি একাডেমি হাই স্কুল বাংলাদেশ মিলিটারি একাডেমিতে অবস্থিত একটি উচ্চ বিদ্যালয়। এর পূর্বে রয়েছে ভাটিয়ারির পাহাড় এবং পশ্চিমে রয়েছে ঢাকা-চট্টগ্রাম মহাসড়ক। এ বিদ্যালয়ে ষষ্ঠ থেকে দশম শ্রেণী পর্যন্ত শিক্ষাদান করা হয়। বিদ্যালয়টিতে ব্যবসায় শিক্ষা বিভাগ, মানবিক বিভাগ ও বিজ্ঞান বিভাগ রয়েছে।
১৯৮৫ সালের ১৯ জানুয়ারি, তৎকালীন এরিয়া কমান্ডার চট্টগ্রাম ও জি ও সি ২৪ পদাতিক ডিভিশন ও তৎকালীন সেনা প্রধান লেফটেনেন্ট জেনারেল নূর উদ্দিন, পি এস সি প্রাথমিক বিদ্যালয়রূপে এর শুভ উদ্বোধন করেন। এরপর ১৯৮৬ সালে এটি নিম্ন মাধ্যমিক বিদ্যালয়রূপে আত্নপ্রকাশ করে। প্রথমে বি এম এর চারতলা ভবনে এর কার্যক্রম শুরু হয়েছিল। এরপর ১৯৯০ সালের ৬ জানুয়ারি তৎকালীন বি এম এ কমান্ডার ব্রিগেডিয়ার মোঃ মহসিন, পি এস সি বিদ্যালয়ের নিজস্ব ভবনের উদ্বোধন করেন। বিদ্যালয়টি ১৯৯১ সালে উচ্চ মাধ্যমিক বিদ্যালয়ে পরিণিত হয়। বিদ্যালয়টি ২০০৯ সালে শিক্ষাবোর্ড কর্তৃক ব্যাবসায় শিক্ষা বিভাগ খোলার অনুমতি পায়।
বিদ্যালয়টি ২.০৪ একর জমির উপর প্রতিষ্ঠিত। বিদ্যালয়টিতে বিজ্ঞানার, কম্পিউটার ল্যাব, সুপ্রশস্ত খেলার মাঠ রয়েছে। ১১ টি শেণিতে প্রায় ৮০০ ছাত্রছাত্রী লেখাপড়া করে।
হরিষ জয়রাজ
হরিষ জয়রাজ (জন্ম ৮ জানুয়ারি ১৯৭৫) ভারতের তামিল চলচ্চিত্র শিল্পের একজন জনপ্রিয় সঙ্গীত পরিচালক যিনি "মিন্নালে (২০০১)" চলচ্চিত্রে প্রথম সঙ্গীত পরিচলনা করেন। মূলত তামিল চলচ্চিত্রের সঙ্গীতকার হলেও হরিষ তেলুগু এবং হিন্দি ভাষার সঙ্গীতও কম্পোজ করেছেন।
হরিষ চেন্নাইতে বড় হন, তার জন্ম হয়েছিলো একটি মধ্যবিত্ত খ্রিষ্টান পরিবারে। তিনি কে কে নগরের কৃষ্ণস্বামী ম্যাট্রিক স্কুলে পড়েন। হরিষের বাবার নাম এস এম জয়কুমার যিনি একজন ফিল্ম গীটারিস্ট ছিলেন এবং মালয়ালাম চলচ্চিত্রের সঙ্গীতকার শ্যামের একজন সহকারী হিসেবে কাজ করতেন এবং পরে একজন ভালো চলচ্চিত্র সঙ্গীত পরিচালক বনে যান। ছয় বছর বয়সে হরিষ ক্যারনাটিক মিউজিক প্রথমবারের মত শেখেন। তার বাবা তাকে গীটারিস্ট হিসেবে তৈরি করতে চেয়েছিলেন এবং তাকে জনাব এ আব্দুল সাত্তারের কাছে ক্ল্যাসিকাল গীটার বাজানো শেখার জন্য পাঠাতেন। চতুর্থ শ্রেণীতে পড়া অবস্থায় হরিষ লন্ডনের ট্রিনিটি কলেজ অব মিউজিকে এশিয়ানদের মধ্যে সর্বোচ্চ নম্বর পেয়েছিলেন।
হরিষ ১৯৮৭ সালে মাত্র ১২ বছর বয়সে একজন গীটারিস্ট হিসেবে তার ক্যারিয়ার শুরু করেন। চলচ্চিত্রে তার প্রথম গান ছিলো ভোজপুরী ভাষায় যার নাম ছিলো "পিয়ার কি হুইস্কি"। যদিও এ সম্পর্কে কেউ জানতে পারেনি। ২০০১ সালে মুক্তি পাওয়া হিন্দি চলচ্চিত্র "র‍্যাহনা হে তেরে দিল মেঁ" তে হরিষের কম্পোজ করা গানগুলো দারুণ জনপ্রিয়তা পেয়েছিলো। তিনি কিবোর্ড খেলা শুরু করেন এবং সিন্থেসাইযার্স এর প্রতি আগ্রহ বিকশিত করেন। এরপর তিনি তার রোল্যান্ড এমসি ৫০০ দ্বারা প্রোগ্রামিং করা শুরু করেন এবং কন্নড়, তামিল, তেলেগু, হিন্দি এবং মালায়ালাম ভাষার সঙ্গীতকারদের অধীনে প্রোগ্রামার হিসেবে কাজ করেন, প্রায় ২৫ জনেরও বেশী সঙ্গীতকারের অধীনে কাজ করেন হরিষ এবং ২০০০ সাল পর্যন্ত প্রায় ৬০০টিরও বেশী প্রকল্পে কাজ করেন। তিনি গুরুত্বপূর্ণ মিউজিক কম্পোজারের অধীনে কাজ করেন যেমন রাজ-কোটি জুটি (তেলেগু চলচ্চিত্র), এ আর রহমান (তামিল চলচ্চিত্র), সাধু কোকিলা (কন্নড় চলচ্চিত্র), মণি শর্মা (তেলেগু এবং তামিল চলচ্চিত্র), কার্তিক রাজা (তামিল চলচ্চিত্র) এবং বিদ্যাসাগর (তামিল, তেলুগু এবং মালয়ালাম চলচ্চিত্র)। হরিষ একসময় তামিল সঙ্গীতপরিচালক এম এস বিশ্বনাথান (১৯২৮-২০১৫) এবং রাহুল দেব বর্মণ কে অনুসরণ করতেন।
জেনিটাল হার্পিস
জেনিটাল হার্পিস বা যৌনাঙ্গের হার্পিস () হল যৌন সংক্রামক একটি রোগ। এই রোগ হার্পিস সিমপ্লেক্স ভাইরাস টাইপ-১ (HSV-1) ও বেশিরভাগ ক্ষেত্রে সিমপ্লেক্স ভাইরাস টাইপ-২ (HSV-2) সংক্রমণের ফলে হয়।
অধিকাংশ ক্ষেত্রে আক্রান্ত ব্যক্তি জানতেই পারে না যে সে HSV-2 বা HSV-1তে আক্রান্ত।
যৌনাংগে HSV-2র বা HSV-1র সংক্রমণ থাকা ব্যক্তির সাথে যৌনসংগম করলে এইরোগ সংক্রমণ হতে পারে। এই ক্ষেত্রে বাইরের থেকে উক্ত ব্যক্তির হার্পিস আছে এমন ধারণা করা সম্ভব হয় না এবং আক্রান্ত ব্যক্তিও তাঁর রোগ সম্পর্কে জ্ঞাত না হতে পারে।
বেশিরভাগ ক্ষেত্রে আক্রান্ত ব্যক্তি জানতেই পারে না যে সে হার্পিস সিমপ্লেক্স ভাইরাসতে আক্রান্ত।
সাধারণত এই ভাইরাস দ্বারা সংক্রমিত হওয়ার দুসপ্তাহ পর শরীরের বাইরে এর প্রকাশ ঘটে। এর ঘাগুলি দুই থেকে চার সপ্তাহের ভিতর শরীরে ফুটে ওঠে। ঘাঁগুলি সাধারণত যৌনাঙ্গ বা মলদ্বারের কাছে একটা বা একাধিক গুটির মতো দেখা দেয়। প্রথমে এই গুটিগুলি দেখা দেওয়ার পরে এইগুলি ফেটে গিয়ে স্পর্শকাতর ঘা হয়ে যায়। এই ঘাগুলি ঠিক হতে ২ থেকে চার সপ্তাহ সময় লাগে। এর কয়েক সপ্তাহ কয়েক মাস পর গুটিগুলি পুনরায় দেখা দেয়। অবশ্য পরেরবার ঘাগুলি আগের বারের চেয়ে কম ভয়াবহ হয় এবং সময় মতো শুকায়। এই সংক্রমণ শরীরে অনির্দিষ্ট কাল পর্যন্ত থাকতে পারে। অবশ্য একবছরের ভিতর এই ঘার পরিমাণ ধীরে ধীরে কমতে আরম্ভ করে। এর অন্যান্য উপসর্গ গুলি হল — ফ্লুর মতো জ্বর, গ্রন্থি ফুলে ওঠা ।
হার্পিস নিরাময়ের কোন চিকিৎসা নেই। কিন্তু প্রতিরোধের ঔষধ খেয়ে ঘাগুলি প্রতিরোধ করা ও কম দিন থাকার চিকিৎসা করা যায়। সংক্রমণ হওয়ার থেকে রক্ষা করা যায়।
যেকোনো যৌন সংক্রমণ প্রতিরোধের উচিত উপায় হল — যৌন সম্পর্ক না করা অথবা যৌন সংক্রামক রোগ না থাকা একজন ব্যক্তিকে যৌনসঙ্গী করে নেওয়া।
সাউথ এশিয়ান স্কুল এন্ড কলেজ
সাউথ এশিয়ান কলেজ চট্টগ্রামের চট্টেশ্বরী রাস্তায় অবস্থিত একটি কলেজ। এটি 'রিয়াদ' নামক অলাভজনক প্রতিষ্ঠানের মাধ্যমে ২০১১ সালে প্রতিষ্ঠিত হয়। ছেলে এবং মেয়ে উভয়ই এই কলেজে পড়তে পারে। কলেজটিতে ব্যবসায় শিক্ষা, মানবিক ও বিজ্ঞান বিভাগে পড়ানো হয়।
এটি চকবাজারের চট্টেশ্বরী মোড়ের পাশে অবস্থিত।
এটি ২০১১ সালে প্রতিষ্ঠিত হয়।
দ্যা গ্রেট গেটসবি (চলচ্চিত্র)
'"দ্য গ্রেট গেটসবি'" ২০১৩ সালে মুক্তিপ্রাপ্ত মার্কিন রোমান্টিক নাট্য চলচ্চিত্র। এটি এফ. স্কট ফিটজেরাল্ড-এর ১৯২৫ সালে লেখা একই নামের উপন্যাসের উপর ভিত্তি করে নির্মিত হয়। বাজ লুরম্যান ও ক্রেইগ পিয়ার্সের চিত্রনাট্যে ছবিটি পরিচালনা করেন ব্যাজ ল্যুরমন। এতে নাম ভূমিকায় অভিনয় করেন লিওনার্দো ডিক্যাপ্রিও, ছবির কাহিনী বর্ণনা করেন টোবি ম্যাগুইয়ার এবং গেটসবির প্রেমিকা ডেইজির ভূমিকায় অভিনয় করেন কেরি মুলিগান।
চলচ্চিত্রটির বাজেট ১০৫ মিলিয়ন অস্ট্রেলিয়ান ডলার। এতে আর্থিক সহায়তা দিয়েছে অস্ট্রেলিয়ান সরকার। প্রথম দিকে ২০১০ সালে ছবিটি সনি পিকচার এন্টারটেইমেন্ট-এর ব্যানারে তৈরীর কথা থাকলেও পরবর্তীতে তা নির্মানে আর্থিক সহায়তায় ও সারা বিশ্বে এর প্রচারে চুক্তিবদ্ধ করে নেয় 'ওয়ার্নার ব্রস.'। ছবিটি ১০ মে ২০১৩ তে মুক্তি পায়।
নিক ক্যারাওয়ে একজন মদ্যপ ও ইনসোমনিয়ায় আক্রান্ত মানুষ। সে নিজের চিকিৎসার জন্য অবস্থান করছে একটি স্বাস্থ্যসেবা কেন্দ্রে। চিকিৎসককে নিজের কথাগুলো বর্ণনা করছে অনেক ভেবে ভেবে, অতীতের দিনগুলিতে চলে গিয়ে। পুরনো সেই দিনগুলি তাকে করে দিচ্ছিল নস্টালজিক। কথাগুলো বলতে বলতে সে যেন সাজিয়ে নিচ্ছিল নিজের জীবনের একটি গল্প। চিকিৎসক নিকের অবস্থা বিবেচনা করে তাকে বললেন তার সেই কথাগুলোকে সাদা কাগজে কালির আচঁরে সাজিয়ে নিতে। নিক খুব অবাক হলো, অস্বীকৃতি জানালো। কিন্তু চিকিৎসকের বাড়িয়ে দেয়া কাগজ আর কলমের দিকে তাকিয়ে তার যেন কী হয়ে গেল। একসময় নিক তার মনের কথাগুলোকে কলমের খোঁচায় বাস্তবে রুপ দিতে লাগলো। চোখের সামনে ভেসে উঠতে লাগলো ১৯২২ সালের সেই দিনগুলি। নিক ক্যারাওয়ে তার লেখার মাধ্যমে ফিরে যাচ্ছিল ১৯১২ সালের সেই দিনগুলিতে। যখন সে আমেরিকার লং আইল্যান্ডের একটি বাড়িতে বসবাসের জন্য স্থায়ী হয়। বাড়িটির চারপাশে ছিল অসংখ্য গাছপালা আর পাশ দিয়ে বয়ে চলা সমুদ্র। শীত, বর্ষায় নিক তার সেই সুন্দর ছায়াঘেরা বাড়িতে একাকী জীবন যাপন করত। গ্রীষ্মকালে মানুষজন যখন সমুদ্রের তীরে আনন্দ করত নিক তখন তার বারান্দা থেকে তা দেখত। তবে মাঝে মাঝে নিক অনুভব করতে পারত কেউ একজন সারাক্ষন আড়াল থেকে তাকে দেখছে। একদিন সে পাশের বাড়িটি, যেটা ছিল একটি বিশাল ম্যানশন সেখানকার এক জানালা দিয়ে একজনকে লুকিয়ে তার দিয়ে তাকিয়ে থাকতে দেখল। এই সেই লোক যার নাম জে গেটসবি, লোকটা একাই থাকে আর বেশিরভাগ সময় পার্টি, লোকবল আর হৈ চৈ নিয়ে থাকতে ভালবাসে। ধীরে ধীরে গেটসবির সাথে নিকের বন্ধুত্ব গড়ে ওঠে। নানা অনুষ্ঠানের নিমন্ত্রন পেতে থাকে নিক গেটসবির কাছ থেকে। আর একে একে গেটসবি সম্পর্কে অনেক কিছুই জানতে পারে নিক। অবাক থেকে অবাক হতে থাকে সব জেনে। এমন কিছু চরম সত্য সে জানে যে তা গোপন রাখতে নানা অভিনয়ও নিককে করতে হয়।
অপর দিকে , নিকের বাড়ি থেকে  খুব বেশি দূরে নয় এমন এক জায়গায় থাকে নিকের কাজিন ডেইজি। ডেইজি বিবাহিত নিকেরই কলেজের এক পরিচিত ব্যক্তি টমের সাথে। নিক ডেইজির সাথে দেখা করতে প্রায়ই তার বাড়িতে যেত। সেখানে গিয়ে সে ডেইজি আর টমের বিবাহিত জীবন সম্পর্কেও অনেক অজানা তথ্য জানতে পারে। সব রহস্যই নিকের কাছে এক সময় পরিষ্কার হয়। নিক একাধারে একজন ভালো বন্ধু আর একজন ভালো ভাই। বন্ধু গেটসবির জীবনের নানা সমস্যা আর বোন ডেইজির বিবাহিত জীবনের নানা চড়াই-উৎরাই তাকে চিন্তিত করে তোলে। সাহায্যের হাত বাড়িয়ে দেয় নিক।"দ্য গ্রেট গেটসবি" চলচ্চিত্রটি ১৪৪.৮ মিলিওন মার্কিন ডলার উত্তর আমেরিকায় এবং ২০৬.২ মিলিয়ন মার্কিন ডলার আয় করে। সারা বিশ্বে মোট ৩৫১ মিলিয়ন মার্কিন ডলার আয় করে।
মুক্তির প্রথম দিন ১৯.৪ মিলিয়ন মার্কিন ডলার আয় করে "দ্য গ্রেট গেটসবি"।
মারভিন্‌স রুম (চলচ্চিত্র)
মারভিন্‌স রুম ১৯৯৬ সালে মুক্তিপ্রাপ্ত মার্কিন নাট্য চলচ্চিত্র। এটি পরিচালনা করেছেন জেরি জ্যাকস। স্কট ম্যাকফার্সনের একই নামের নাটক অবলম্বনে এর চিত্রনাট্য লিখেছেন জন গুয়েরে। ম্যাকফার্সন নিজেই এই চলচ্চিত্রের চিত্রনাট্য তৈরি করেছিলেন কিন্তু ১৯৯২ সালে তার মৃত্যু হলে এটি নির্মাণকালে গুয়েরেকে চিত্রনাট্যের বিন্যাসের দায়িত্ব দেওয়া হয়।
এতে অভিনয় করেছেন মেরিল স্ট্রিপ, লিওনার্দো ডিক্যাপ্রিও, ডায়ান কিটন, রবার্ট ডি নিরো, হুমি ক্রোনিন, গেন ভার্ডন, হাল স্কার্ডিনো, ড্যান হেডায়া প্রমুখ।
২০ বছর আগে স্ট্রোক করে পঙ্গুত্ব বরণ করে মারভিন শয্যাশায়ী। তাকে দেখাশুনা করে তার মেয়ে বেসি। অন্যদিকে তার আরেক মেয়ে লি তাকে ছেড়ে তার স্বামীর সাথে ওহিওতে চলে যায় এবং পরিবারের সাথে কোন সম্পর্ক রাখে না। বেসির ডাক্তার তাকে জানায় তার লুকেমিয়া হয়েছে এবং তার বোন ম্যারো ট্রান্সপ্লান্ট করাতে হবে। সে তার বোনের কাছে সাহায্যের জন্য যায়। লি তাকে তার ছেলে হ্যাঙ্কের কাছে পাঠিয়ে দেয়। হ্যাঙ্ক কয়েকদিন আগে তার বাড়িতে আগুন ধরিয়ে দেওয়ার জন্য মানসিক হাসপাতালে ভর্তি আছে। যখন লি বুঝতে পারে যে তারও তার বাবার দেখাশুনা করা দরকার, সে তখন তার বাবাকে নার্সিং হোমে ভর্তি করে। এভাবে তারা আবার একত্রিত হয়।
চলচ্চিত্রের মূল সঙ্গীত সুর করেছেন রাচেল পোর্টম্যান। কার্লি সিমন থিম সং "টু লিটল সিস্টার্স" গান রচনা করেছেন এবং গেয়েছেন।
চলচ্চিত্রটি ইতিবাচক সমালোচনা লাভ করেছে, রটেন টম্যাটস-এ চলচ্চিত্রটি ৮০% রেটিং স্কোর পেয়েছে। অন্যদিকে চলচ্চিত্র সমালোচক রজার ইবার্ট চলচ্চিত্রটিকে ৪-এ ৩.৫ দিয়েছেন।
বিজয়ী:
মনোনয়ন:
হাজেরা তজু ডিগ্রী কলেজ
চট্টগ্রাম ৮ নং আসনের সাবেক সংসদ সদস্য ও মাননীয় বৈদেশিক ও প্রবাসী কল্যাণ মন্ত্রী আলহাজ্ব নুরুল ইসলাম বিএসসি ১৯৯১ সালে মহিলা কলেজ হিসেবে এ কলেজ প্রতিষ্ঠা করেন। নুরুল ইসলাম বিএসসি এর মাতা "হাজেরা" ও পিতা "তজু" এর নামে নামকরণ করা হয় "হাজেরা - তজু ডিগ্রী কলেজ"। পরবর্তীতে কলেজটিতে ছাত্র-ছাত্রী সবার জন্য পড়ার সুযোগ করে দেয়া হয়।
প্রতি বছর প্রায় দেড় হাজার ছাত্র-ছাত্রী এ কলেজ হতে উচ্চমাধ্যমিকে অংশ নেয়।
১৯৯৪ সাল হতে এ কলেজে ডিগ্রী ( পাস) কোর্স চালু করা হয় এবং ২০০৬ সাল হতে স্বল্পপরিসরে স্নাতক ( সম্মান) কোর্স চালু করা হয়।
কলেজের পুরাতন ভবনের নিচতলায় রয়েছে বিশাল পাঠাগার। এখানে পড়াশুনার সুষ্ঠু পরিবেশ বিদ্যমান।
একটি রাজনীতিমুক্ত প্রতিষ্ঠান এবং ক্যাম্পাস সি.সি ক্যামেরা দ্বারা নিয়ন্ত্রিত।
অত্র কলেজের বিজ্ঞান বিভাগের জন্য সংরক্ষিত বিজ্ঞানাগার গুলো যুগোপযোগী ব্যবহারিক যন্ত্রপাতি দ্বারা সুসজ্জিত।
ছাত্র-ছাত্রীদের জন্য পৃথক মিলনায়তনের ব্যবস্থা রয়েছে।
অত্র কলেজের অধ্যক্ষ দবির উদ্দীন খান এবং উপাধ্যক্ষ মোহাম্মদ কুতুব উদ্দীন।এছাড়াও এ কলেজে আরও ৬০ জন শিক্ষক-শিক্ষিকা কর্মরত আছেন।
অত্র কলেজ পরিচালনার জন্য প্রবাসীকল্যাণ ও বৈদেশিক কর্মসংস্থান মন্ত্রণালয়ের মাননীয় মন্ত্রী আলহাজ্ব নুরুল ইসলাম বি.এস.সি কে সভাপতি করে একটি কলেজ গভর্নিং বডি রয়েছে।উচ্চমাধ্যমিক পর্যায়ে
বিজ্ঞান, ব্যবসায় শিক্ষা ও মানবিক
এবং স্নাতক পর্যায়ে নিম্নোক্ত অনূষদ ও বিভাগ রয়েছে:
এটি একটি সুপরিচিত স্বনামধন্য শিক্ষা প্রতিষ্ঠান ।
মীরা দত্তগুপ্ত
মীরা দত্তগুপ্ত (৫ অক্টোবর ১৯০৬ - ১৮ জানুয়ারি ১৯৮৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
মীরা দত্তগুপ্ত ১৯০৬ সালে ঢাকায় শহরে জন্মগ্রহণ করেন। কিন্তু পিতৃভূমি ছিল বিক্রমপুরের জৈনসার গ্রামে। তার পিতার নাম শরৎকুমার দত্তগুপ্ত। পিতার আদর্শে প্রভাবিত হয়ে রাজনীতিতে যোগ দেন। তাঁর পিতামাতার মনোভাব ছিল স্বদেশী
১৯৩০ সালে তিনি অঙ্কশাস্ত্রে এম এ পরীক্ষায় প্রথম শ্রেণীতে দ্বিতীয় হয়।
পাঠ্যাবস্থায় তিনি বি.ভি. নামক বিপ্লবী দলে যোগদান করেন। বেণু পত্রিকার মহিলা বিভাগের দায়িত্বে ছিলেন। কিছুদিন 'দক্ষিণ কলকাতা ছাত্রীসংঘের'-র সম্পাদিকার দায়িত্ব পালন করেন। নারী আন্দোলন গড়ে তোলার জন্য কাজ করেন। ১৯৩৩ সালে তাঁর গতিবিধি পুলিশের নজরে আসে। ১৯৩৭ থেকে ১৯৫২ সালে তিনি দুবার বিধান সভার সদস্য নির্বাচিত হন। ১৯৪২ সালে আন্দোলনের সময় তিনি অর্থ সংগ্রহ করে বিপ্লবীদের হাতে তুলে দেন। ১৯৪৬ সালে জেল থেকে বেরিয়ে 'ফরওয়ার্ড ব্লক' তৈরি করেন।
মীরা দত্তগুপ্ত ১৯৮৩ সালের ১৮ জানুয়ারি মৃত্যুবরণ করেন।
বৈদেশিক মুদ্রার মজুদ
বৈদেশিক মুদ্রার মজুদ বা বৈদেশিক মুদ্রার ভান্ডার (ইংরেজি ভাষায়: Foreign Exchange Reserves) বলতে কোনও দেশের কেন্দ্রীয় ব্যাংকে (বা মুদ্রাবিষয়ক কর্তৃপক্ষের কাছে) বৈদেশিক মুদ্রায় গচ্ছিত সম্পদের মজুদকে বোঝায়। এভাবে গচ্ছিত বৈদেশিক মুদ্রা প্রধানত আমদানি মূল্য এবং বৈদেশিক ঋণ ও ঋণের সুদ, ইত্যাদি পরিশোধে ব্যবহৃত হয়। পণ্য ও সেবা রপ্তানি ও বিদেশে কর্মরত শ্রমিকদের স্বদেশে পাঠানো অর্থ (ইংরেজিতে যাকে Remittance "রেমিট্যান্স" বলা হয়) থেকে বৈদেশিক মুদ্রার মজুদ গড়ে ওঠে। এর সঙ্গে যুক্ত হয় বৈদেশিক ঋণবাবদ প্রাপ্ত অর্থ এবং সরাসরি বৈদেশিক বিনিয়োগের অর্থ। সাধারণত শক্তিশালী বা অনমনীয় মুদ্রা (ইংরেজি Hard currency) যা আন্তর্জাতিক বাজারে সহজে বিনিময়যোগ্য (যেমন মার্কিন ডলার, ব্রিটিশ পাউণ্ড, ইউরো, ইয়েন, ইত্যাদি), সেটিতেই বৈদেশিক মুদ্রার মজুদ গড়ে তোলা হয়। কোন দেশ স্বীয় দেশেরই কোন ব্যাংকে বা কোন বিদেশে অবস্থিত ব্যাংকে বৈদেশিক মুদ্রার মজুদ সংরক্ষণ করতে পারে।
অতীতে বহু বছর ধরে বেশির ভাগ দেশে সোনার মজুদকে মূল মুদ্রা মজুদ হিসেবে ব্যবহার করা হত। সোনাকে আদর্শ মজুদ সম্পদ হিসেবে গণ্য করা হত, কেননা অর্থনৈতিক মহামন্দার সময়েও এর মানের কোন হেরফের হত না। কিন্তু ১৯৭১ সালে ব্রেটন-উডস ব্যবস্থার পতনের পর থেকে সোনার দাম পড়তে থাকে। এর আগে ১৯৪৪ সালে মার্কিন যুক্তরাষ্ট্রের নিউ হ্যাম্পশায়ার অঙ্গরাজ্যের ব্রেটন উডস শহরে একটি সম্মেলনে আন্তর্জাতিক বাজারে মুদ্রাসমূহকে সোনা অথবা মার্কিন ডলারের সাথে সংযুক্ত করা হয়। তখন বিশ্বের সমস্ত সোনার অর্ধেক মার্কিন যুক্তরাষ্ট্রের অধীনে ছিল। কিন্তু ১৯৭১ সালে মার্কিন রাষ্ট্রপতি রিচার্ড নিক্সন মার্কিন ডলার থেকে সোনায় সম্পদ রূপান্তরের ব্যবস্থা বন্ধ করে দেন। এর পর থেকে মার্কিন ডলারই বর্তমানের মজুদগুলিতে সবচেয়ে বেশি ব্যবহৃত বৈদেশিক মুদ্রা।
সাধারণত শক্তিশালী বা অনমনীয় মুদ্রা (ইংরেজি Hard currency হার্ড কারেন্সি) বা আন্তর্জাতিক বাজারে সহজে বিনিময়যোগ্য মুদ্রায় (যেমন মার্কিন ডলার, ব্রিটিশ পাউণ্ড, ইউরো, ইয়েন) ইত্যাদিতে বৈদেশিক মুদ্রার মজুদ গড়ে তোলা হয়। বৈদেশিক মুদ্রাভিত্তিক সম্পদ বলতে বৈদেশিক ব্যাংকের টাকার নোট, বন্ড, ট্রেজারি বিল ও অন্যান্য সরকারী সিকিউরিটি হতে পারে। অনেক সময় সোনার মজুদও এর আওতায় পড়ে।
আয়তন নির্বিশেষে বিশ্বের প্রায় সব দেশেই উল্লেখযোগ্য পরিমাণ বৈদেশিক মুদ্রার মজুদ আছে। এই মজুদগুলির অর্ধেকেরও বেশি অংশ মার্কিন ডলারে রাখা হয়েছে কারণ এটিই বিশ্ববাজারের সবচেয়ে বেশি প্রচলিত মুদ্রা। এছাড়াও ব্রিটিশ পাউন্ড স্টার্লিং, ইউরো এবং জাপানি ইয়েন বৈদেশিক মুদ্রা মজুদে ব্যবহৃত মুদ্রাগুলির মধ্যে অন্যতম।
এই মজুদটি দেশটির নিজস্ব মুদ্রার দেনা পরিশোধ ও মুদ্রানীতি প্রভাবিত করতে ব্যবহৃত হতে পারে। 
বৈদেশিক মুদ্রার মজুদ দেশের অর্থনীতির ঘাত প্রতিরোধ ক্ষমতা (shock resistance) ও নমনীয়তা (flexibility) বৃদ্ধি করে। দেশীয় মুদ্রামানের দ্রুত অবমূল্যায়ন (devaluation) ঘটলে বৈদেশিক মুদ্রার মজুদ ব্যবহার করে বাজারের ঘাত প্রতিরোধ করা হয়।
অনেক তাত্ত্বিক মনে করেন এমন মুদ্রাতেই বৈদেশিক মুদ্রা মজুদ করা উচিত যা দেশীয় মুদ্রার সাথে সরাসরি সংযুক্ত নয়, যাতে ঘাত প্রতিরোধ সহজ হয়। কিন্তু বর্তমান যুগে এটি করা কঠিন, কেননা বিশ্বের সব মুদ্রা এখন একে অপরের সাথে অনেক বেশি সংযুক্ত।
বর্তমানে গণচীনে বিশ্বের সর্ববৃহত্‌ বৈদেশিক মুদ্রা মজুদ রয়েছে। এর পরিমাণ ৩০ লক্ষ কোটি মার্কিন ডলার বা ৩ ট্রিলিয়ন মার্কিন ডলার-এর সমান। এর বেশির ভাগই মার্কিন ডলারে মজুদ আছে।
মাদ্রাসা-এ-মুহাম্মদিয়া আহমদিয়া সুন্নিয়া
মাদ্রাসা-এ-মুহাম্মদিয়া আহমদিয়া সুন্নিয়া বাংলাদেশের চট্টগ্রামের সীতাকুন্ডে অবস্থিত একটি মাদরাসা।
এটি চট্টগ্রাম জেলার সীতাকুন্ড থানার অর্ন্তগত ভাটিয়ারীর বানুরবাজারে অবস্থিত।
১৯৮৩ সালে মাদরাসাটি প্রতিষ্ঠিত হয়। মাদরাসাটি সীতাকুন্ড উপজেলার ৯নং ভাটিয়ারী ইউনিয়নের ইমাম নগর (বানুর বাজার) গ্রামের জনবহুল এলাকায় অবস্থিত । মাদরাসাটি ২.৩৯ একর জায়গার উপর অবস্থিত। মাদরাসাটিতে তিনটি ভবন রয়েছে। মাদরাসাটি প্রতিষ্ঠার জন্য উদ্যোগ নিয়েছিলেন হযরত সৈয়্যদ মোহাম্মদ তৈয়্যব শাহ এবং পরবর্তীতে তিনি এটির ভিত্তিপ্রস্থর স্থাপন করেন। ১৯৯০ সালে মাদরাসাটি দাখিল এবং ২০০২ সালে আলিমের কার্যক্রম চালুর অনুমতি পায়।
বনু নাদির অভিযান
বনু নাদির অভিযান সংগঠিত হয় ৬২৫ সালের আগস্ট মাসে। ("রবিউল আউয়াল‎", ৪ হিজরি)। ঘটনাটি সূরা আল-হাশর এর সাথে সম্পর্কিত, যেখানে মুহাম্মদ (সঃ) কে গুপ্তহত্যা করার ষড়যন্ত্র করার কারণে বনু নাদির গোত্রের ইহুদিদের নির্বাসন দেওয়া হয়।
নাউতারা আবিউন্নেছা উচ্চ বিদ্যালয়
নাউতারা আবিউন্নেছা উচ্চ বিদ্যালয় হচ্ছে নাউতারা ইউনিয়নের সব থেকে প্রাচীনতম উচ্চ বিদ্যালয়। এটি ১৯১১ সালে স্থাপিত হয়। অতীতে সরাসরী ছাত্র/ছাত্রী ভর্তি করা হলেও বর্তমানে প্রতিষ্ঠানটিতে ভর্তির জন্য দিতে হয় ভর্তি পরীক্ষা। এটি নীলফামারী জেলার ডিমলা উপজেলার নাউতারা ইউনিয়নের অদূরে অবস্থিত।
বিদ্যালয়টি ১৯১১ ইং সালে জমিদার সত্যেন্দ্র মোহন ও শিক্ষানুরাগী জিতেন্দ্র নাথ রায় এবং এলাকার গণ্যমান্য ব্যক্তিবর্গের সহযোগীতায় প্রতিষ্ঠিত হয়। পরবর্তীকালে সিনিয়র মন্ত্রী মরহুম মশিউর রহমান (যাদু মিয়) মায়ের নামে নাউতারা আবিউন্নেচ্ছা দ্বি-মূখী উচ্চ বিদ্যালয় নামকরণ করা হয়।
মোট ছাত্রঃ ৪৭৪ জন
মোট ছাত্রীঃ ২৭৬ জন
নাউতারা আবিউন্নেছা উচ্চ বিদ্যালয় হতে প্রতিবছর অসংখ্য শিক্ষার্থী জুনিয়র স্কুল সার্টিফিকেট (জে এস সি) এবং সেকেন্ডারি স্কুল সার্টিফিকেট (এস এস সি) পরীক্ষায় অংশগ্রহন করে। পাশের হার উল্লেখজনক। সর্বশেষ বোর্ড পরীক্ষা অনুষ্ঠিত হয় এ বছরের পহেলা নভেম্বর থেকে (জে এস সি); যার ফলাফল প্রকাশিত হবে একই বছরের ৩০ ডিসেম্বর।
৯৯%
ইউরোপীয় কার্লিং চ্যাম্পিয়নশিপ ২০০৬
ইউরোপীয় কার্লিং চ্যাম্পিয়নশিপ ২০০৬ সুইজারল্যান্ডের বাসেলের সেন্ট জাককোবশালে ডিসেম্বর ৯-১৬, ২০০৬ সালে অনুষ্ঠিত হয়।
সাইয়ন, সুইজারল্যান্ড
সাইয়ন সু্ইজারল্যান্ডের সায়ন জেলার মূল শহর। ২০১৫ সালের ডিসেম্বর পর্যন্ত এই শহরের মূল জনসংখ্যা গণনা করা হয় ৩৩,৫৩২। জানুয়ারী ১৭, ১৯৬৮ সালে ব্রামোইস পৌরসভা সাইয়ন পৌরসভার সাথে একীভূত হয়ে যায়। জানুয়ারী ১, ২০১৩ সালে সালিনস পৌরসভা সাইয়ন পৌরসভার সাথে একীভূত হয়ে যায়। সাইয়ন তার পুরানো শহরের জন্য বিখ্যাত।
দাখিল মাদ্রাসা
দাখিল মাদ্রাসা(আরবি ভাষা:داخل المدرسة) হলো এমন পর্যায়ের মাদ্রাসা যেখানে প্রথম শ্রেণী থেকে দশম শ্রেণী পর্যন্ত পড়ানো হয় এবং দশম শ্রেণী শেষে একটি পাবলিক এক্সামিনেশনের মাধ্যমে দাখিল পাসের সার্টিফিকেট প্রদান করা হয় যা সেকেণ্ডারী স্কুল সার্টিফিকেটের (এস. এস. সি.) সমকক্ষ। যে কোন মাদ্রাসার মতই দাখিল মাদ্রাসা প্রধানতঃ একটি ইসলামী ধর্মীয় শিক্ষা প্রতিষ্ঠান যার মূল লক্ষ্য কোরআন ও হাদিস শিক্ষা প্রদান। তবে বিংশ শতাব্দীর শেষভাগে পাঠ্যসূচীতে ইসলামী শিক্ষার পাশাপাশি সাধারণ শিক্ষা প্রবর্তিত হয়। একবিংশ শতাব্দীর শুরুর দিকে শিক্ষাপ্রদান কার্যক্রমে কম্পিউটারও ব্যবহার করা হতে থাকে।
বাংলাদেশ রাষ্ট্রীয়ভাবে একটি ধর্ম নিরপেক্ষ দেশ তবে এতে মুসলমান জনাসংখ্যাধিক্য রয়েছে এবং মুসলমান জনগোষ্ঠীর বিরাট একটি অংশ ধর্মপ্রাণ। পরিসংখ্যান অনুযায়ী বাংলাদেশের শতকরা প্রায় ৩০ ভাগ মানুষ মাদরাসা শিক্ষার সাথে সংশ্লিষ্ট। তাই এদেশে প্রচলিত বিভিন্ন শিক্ষাব্যবস্থার মধ্যে মাদরাসা শিক্ষাব্যবস্থা বিশেষভাবে গুরুত্বপূর্ণ। দেশে সরকারীভাবে স্বীকৃত মাদরাসার সংখ্যা ১৫ হাজারের অধিক, মাদরাসা শিক্ষকের সংখ্যা দেড় লক্ষাধিক। এক সময় কেবল কুরআন ও হাদিস শিক্ষার জন্য প্রচলিত থাকলেও ক্রমান্বয়ে মাদরাসা শিক্ষাব্যবস্থার আধুনিকায়ন চলছে। এজন্য রয়েছে মাদরাসা শিক্ষা অধিদপ্তর ও মাদরাসা বোর্ড। প্রায়শঃ দাখিল মাদরাসাকে পর্যায়ক্রমে আলিম মাদরাসা উন্নীত করা হয়ে থাকে।
দাখিল মাদরাসায় বিভিন্ন পর্যায়ে এবং বিভিন্ন বিভাগে শিক্ষা প্রদান করা হয়। যেমন:
সম্প্রতিকালে দাখিল মাদরাসায় ‘তথ্য ও যোগাযোগ প্রযুক্তি’ বিষয়ে শিক্ষাদানের বিষয়ে অনুমোদন প্রদানের সিদ্ধান্ত গৃহীত হয়েছে। 
দাখিল পরীক্ষার পদ্ধতি এস.এস.সি পরীক্ষার মতই। প্রতি বিষয়ে ৩ ঘণ্টার পরীক্ষা দিতে হয় যার পূর্ণমান ১০০ নম্বর। পরীক্ষায় ‘বহুনির্বাচনী’ এবং ‘সৃজনশীল’ উভয়প্রকার প্রশ্ন থাকে। ‘বহুনির্বাচনী’ এবং ‘সৃজনশীল’ পরীক্ষার মধ্যে কোন বিরতি থাকে না। ‘বহুনির্বাচনী’ প্রশ্নের সর্বমোট মান ৩০ নম্বর হলে বরাদ্দ সময়ের পরিমাণ ৩০ মিনিট। অন্যদিকে ‘বহুনির্বাচনী’ প্রশ্নের সর্বমোট মান ২৫ নম্বর হলে বরাদ্দ সময়ের পরিমাণ ৩০ মিনিট।
দাখিল মাদ্রাসা পরিচালনার জন্য বাংলাদেশ মাদরাসা শিক্ষা বোর্ডের আনুষ্ঠানিক স্বীকৃতির প্রয়োজন পড়ে। বাংলাদেশের মাদরাসা শিক্ষা ব্যবস্থা পরিচালনার ১৯৭৮ খ্রিস্টাব্দে মাদরাসা শিক্ষা অধ্যাদেশ এই বোর্ড স্থাপিত হয়। এই বোর্ড কর্তৃক দাখিল পরীক্ষা পরিচালিত হয় এবং ছাত্র-ছাত্রীদের ফলাফলের ভিত্তিতে বোর্ড কর্তৃক দাখিল সার্টিফিকেট প্রদান করা হয়। এই বোর্ডের অনুমতিক্রমে বিজ্ঞান, বাণিজ্য ইত্যাদি বিভাগ খোলা যায়। বোর্ড-এর কর্মকর্তারা নিয়মিতভাবে দাখিল মাদরাসা পরিদর্শন করেন এবং শিক্ষাপ্রদান কার্যক্রম মূল্যায়ন করেন। বেসরকারী মাদরাসার সরকারের এমপিও ভুক্তির জন্য বোর্ডের সুপারিশ প্রয়োজন হয়।
সচরাচর এরকম সমালোচনা রয়েছে যে মাদরাসার শিক্ষাক্রম আধুনিক নয় এবং দাখিল পাস করে শিক্ষার্থীরা চাকুরীর বাজারে সুবিধা করতে পারে না। কিংবা দাখিল পাসকারী শিক্ষার্থীদের জন্য উচ্চতর শিক্ষার সুযোগ সংকুচিত। আরো সমালোচনা রয়েছে যে, মাদরাসার শিক্ষাক্রম দেশের মানব সম্পদ উন্নয়নে বাধা স্বরূপ।
সোনিয়া হুসাইন
সোনিয়া হুসাইন একজন পাকিস্তানি মডেল, টিভি হোস্ট এবং করাচির অভিনেত্রী। তিনি এআরওয়াই ডিজিটাল এবং হাম টিভির ধারাবাহিক নাটকে আবির্ভূত হয়েছেন। তাঁর উল্ল্যেখযোগ্য নাটকগুলো হল "মেরে হামরাহি", "মেয় হরি পিয়া", "মারাসিম" এবং অ্যাঞ্জেলিন মালিকের "কিতনি গিরা বাক্বী হ্যায়"। তাছাড়াও, তিনি "মেরি বেহেন মেরি দিউরানীম", "নাদামাত", দারিচা, উম্মে-ই-কুলসুম এবং "শাহরিয়ার শাহ্‌জাদী" ধারাবাহিক নাটকগুলোতে সমর্থন ইতিবাচক ভূমিকাইয় অভিনয়ের জন্য পরিচিত।
উস্টার
উস্টার সুইজারল্যান্ডের উস্টার জেলার একটি প্রধান শহর যা সুইজারল্যান্ডের জুরিখ ক্যান্টনে অবস্থিত। এটি জুরিখ ক্যান্টনের তৃতীয় বৃহত্তম শহর, যেখানে প্রায় ৩০,০০০ মানুষ বসবাস করে এবং সুইজারল্যান্ডের বিশতম বৃহত্তম শহর। উস্টার গ্রেইফেনজে হ্রদের তীরে অবস্থিত।
উস্টারের দাপ্তরিক ভাষা হল জার্মান, কিন্তু স্থানীয়রা অন্যান্য বিভিন্ন উপভাষায়ও কথা বলে থাকে।
উস্টার শহর ২০০১ সালে স্থাপত্য-ঐতিহ্য সংরক্ষণের জন্য ওয়াক্কার পুরস্কার লাভ করে।
নবদ্বীপ সাধারণ গ্রন্থাগার
নবদ্বীপ সাধারণ গ্রন্থাগার হল নদিয়া জেলার নবদ্বীপের ঐতিহ্যপূর্ণ প্রাচীন ও সমৃদ্ধ গ্রন্থাগার। ১৯০৭ খ্রিস্টাব্দের ১৭ ফেব্রুয়ারি ভুবনচন্দ্র বিদ্যারত্নের সভাপতিত্বে এক সভার মাধ্যমে এই গ্রন্থাগারের শুভ সূচনা হয়।
সংস্কৃতচর্চার যখন ঘোর দুর্দিন তখন নবদ্বীপের অমূল্যসম্পদ, সংস্কৃত পুঁথি বিদেশে চলে যাচ্ছিল ক্রমাগত। পুঁথিপত্রের এই বহির্গমন রোধ করে সংরক্ষণের ব্যবস্থা করতে নবদ্বীপের পন্ডিতমন্ডলী একটি পুঁথিশালা স্থাপনের প্রয়োজনীয়তা অনুভব করেন। তারই ফলশ্রুতিতে ১৭ ফেব্রুয়ারি ১৯০৭ খ্রিস্টাব্দে ভুবনমোহন বিদ্যারত্নের সভাপতিত্বে পোড়ামাতলায় এক সভা অনুষ্ঠিত হয়। সেখানে রায় দ্বারকানাথ ভট্টাচার্য বাহাদুরকে সভাপতি এবং দেবেন্দ্রনাথ বাগচিকে সম্পাদক নির্বাচন করে এক শক্তিশালী কমিটি গঠন করা হয়। রাজানুগ্রহ লাভের জন্য ১৯১০ খ্রিস্টাব্দে গ্রন্থাগারটি নবদ্বীপ সপ্তম এডওয়ার্ড এংলো-সংস্কৃত লাইব্রেরি নামে পরিচিত হয়। ১৯১৪ খ্রিস্টাব্দে বিদ্যোৎসাহী মহারাজ মনীন্দ্রচন্দ্র নন্দীর আর্থিক সহযোগিতায় ষষ্ঠীতলায় হরিদাস শিরোমণির টোল বাড়িটি ক্রয় করে গ্রন্থাগারের নিজস্ব ভবন নির্মাণ করা হয়। স্বাধীনতার পর ১৯৫৫ খ্রিস্টাব্দে গ্রন্থাগারের নাম পরিবর্তন করে রাখা হয় নবদ্বীপ সাধারণ গ্রন্থাগার।
মেরি, যিশুর মাতা
মেরি (; ; ) ১ম শতকের একজন গ্যালিলিয়ান ইহুদি নারী, যিনি ইসরায়েল এর নাযারেথ শহরের বাসিন্দা ছিলেন। নিউ টেস্টামেন্ট ও কুরআন অনুযায়ী তিনি যিশুর মাতা।
সাধু মথি লিখিত সুসমাচার ও লুক এর সুসমাচার এ মেরি একজন কুমারীরূপে বর্ণিত হয়েছেন। খ্রিস্ট ধর্মাবলম্বীরা বিশ্বাস করেন যে মেরি পবিত্র আধ্যাত্মিক শক্তি দ্বারা কুমারী অবস্থাতেই সন্তানের জন্ম দেন। এই অলৌকিক জন্ম যখন ঘটে তখন মেরি যোসেফ এর বাগদত্তা ছিলেন এবং বিবাহের আনুষ্ঠানিক গৃহপ্রবেশের জন্য অপেক্ষা করছিলেন। যোসেফকে বিয়ে করে মেরি বেথেলহাম চলে আসেন যেখানে যিশুর জন্ম হয়।
লুক এর সুসমাচার এ বলা হয়েছে দেবদূত জিবরাঈল মেরির সম্মুখে আবির্ভূত হন এবং যিশুর মা হওয়ার জন্য মেরি দৈবভাবে নির্বাচিত হয়েছেন বলে জানান। ক্যানোনিক্যাল সুসমাচার অনুযায়ী মেরি যিশুর ক্রুশবিদ্ধকরণ এর সময় উপস্থিত ছিলেন এবং জেরুসালেম এর প্রাথমিক খ্রিস্টান সম্প্রদায়ের সদস্য ছিলেন।ক্যাথলিক ও অর্থোডক্স ভাষ্যমতে জীবনাবসানের পর মেরির দেহ সরাসরি স্বর্গে নিয়ে যাওয়া হয় যা ‘এসাম্পশন অফ মেরি’ নামে পরিচিত।
প্রথম থেকেই মেরি খ্রিস্ট ধর্মাবলম্বীদের নিকট অত্যন্ত শ্রদ্ধাভাজন একজন নারী ও খ্রিস্টধর্মের সর্বাধিক প্রতিভাবতী ও পবিত্রা সত্তারূপে বিবেচিতা হন। শতাব্দী ধরে বিশ্বাসীরা মেরির দিব্যরূপ সম্পর্কে দাবি করে এসেছেন। অর্থোডক্স, ক্যাথলিক চার্চ, এংলিক্যান, লুথেরান প্রভৃতি যিশুর জননী মেরিকে “প্রভুর মাতা” বা “ঈশ্বরের মাতা” বলে বিশ্বাস করেন। বিভিন্ন খ্রিস্টীয় সম্প্রদায়ের মধ্যে মেরিকে নিয়ে বিশ্বাস ও ভক্তিগত বিষয়ে বৈচিত্র্য বিদ্যমান। রোমান ক্যাথলিক চার্চ মেরির বিবিধ পাঠ, ‘ঈশ্বরের মাতা’ অভিধা, পবিত্রতা ও শুচিতা, চির-কুমারীত্ব, সশরীর স্বর্গারোহণ প্রভৃতি বিষয়ে আলোকপাত করে থাকে। বহু প্রোটিস্ট্যান্ট বাইবেলের তথ্যসূত্রে খ্রিস্টধর্মে মেরির ভূমিকা কিছুটা কম মনে করেন। ইসলাম ধর্মেও মেরির বেশ গুরুত্বপূর্ণ উল্লেখ রয়েছে। ইসলাম ধর্মগ্রন্থ কুরআন এ মেরিকে নিয়ে একটি বৃহৎ সূরা বিদ্যমান যার নাম সূরা মারইয়াম।
ডন’স প্লাম (২০০১-এর চলচ্চিত্র)
ডন'স প্লাম ২০০১ সালে মুক্তিপ্রাপ্ত স্বল্প বাজেটের সাদাকালো ইন্ডি চলচ্চিত্র। এটি পরিচালনা করেছেন আর. ডি. রব এবং এতে প্রধান চরিত্রে অভিনয় করেছেন লিওনার্দো ডিক্যাপ্রিও, কেভিন কনোলি, স্কট ব্লুম, জেনি লুইস, টোবি ম্যাগুইর। চলচ্চিত্রটির কাহিনী ও চিত্রনাট্য লিখেছেন বিটনি অস্টন, টড বেকম্যান, আর. ডি. রব, ডেভিড স্টুটম্যান, ডেল হুইটলি এবং এটি ১৯৯৫-১৯৯৬ সালে ধারণ করা হয়। এক রাতের দৃশ্যে শেষ হওয়া এই চলচ্চিত্রে রাতে খাবার টেবিলে বসে কয়েকজন যুবকের জীবন নিয়ে আলোচনা দেখানো হয়েছে।
ডিক্যাপ্রিও ও ম্যাগুইরকে প্রতি দিনের জন্য $৫৭৫ করে দেওয়া হয়। তার পরবর্তীতে চেয়েছিল এই ছবিটা যেন মুক্তি না পায়। ছবিটি ২০১৬ সালের জানুয়ারি পর্যন্ত যুক্তরাষ্ট্র ও কানাডায় দেখানো বন্ধ রয়েছে।
রিলো কিলের ব্ল্যাক সিনেট এই চলচ্চিত্রের সঙ্গীতায়োজন করেছেন। এছাড়া তার ব্যান্ডমেট জেনি লুইসও এই চলচ্চিত্রে সারা চরিত্রে অভিনয় করেছেন।১৯৯৮ সালের ১ এপ্রিল প্রযোজক ডেভিড স্টুটম্যান লস অ্যাঞ্জেলেস কোর্টে লিওনার্দো ডিক্যাপ্রিও ও টোবি ম্যাগুইরের বিরুদ্ধে চুক্তি ভঙ্গের অভিযোগে একটি মামলা দায়ের করেন, মামলা নং B C1894C0। পরে ডিক্যাপ্রিও, ম্যাগুইর, স্টুটম্যান, হুইটলি, এবং জেরি মিডরসের মধ্যে মীমাংসা হয় যে ছবিটি যুক্তরাষ্ট্র ও কানাডার বাইরে মুক্তি দিতে হবে।
চলচ্চিত্রটি ২০০১ সালের ১০ ফেব্রুয়ারি বার্লিন আন্তর্জাতিক চলচ্চিত্র উৎসবে প্রিমিয়ার হয়। টাইম আউট নিউ ইয়র্ক-এর লেখক মাইক ডি'অ্যাঞ্জেলো এটিকে বার্লিনে তার দেখা শ্রেষ্ঠ চলচ্চিত্র হিসেবে উল্লেখ করেছেন ভ্যারাইটি ম্যাগাজিন এটিকে নিরস ও বিরক্তিকর বলে উল্লেখ করেছে।
২০১৪ সালের সেপ্টেম্বরে ডেল হুইটলি ডন'স প্লামের অফিসিয়াল ওয়েবসাইটে ডিক্যাপ্রিওর উদ্দেশ্যে এক খোলা চিঠি প্রকাশ করে এবং চলচ্চিত্রটি ওয়েবসাইটে আপলোড করে যাতে দর্শক অবাধে তা দেখতে পারে। ডিক্যাপ্রিও ও ম্যাগুইর আইনভঙ্গের অভিযোগ করলে ২০১৬ সালের ২৭ জানুয়ারি ছবিটি সরিয়ে ফেলা হয়। হুইটলি ফক্স নিউজকে এক সংবাদ বিবৃতিতে বলেন যে ২০১৬ সালে এসেও একজন জনপ্রিয় মার্কিন তারকার এমন আচরন তাকে কষ্ট দেয়।
মেধা ঘোষ
মেধা ঘোষ ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
মেধা ঘোষ ১৯২৩ সালে হাওড়ায় জন্মগ্রহণ করেন। তার পিতার নাম মহতাব ঘোষ। পেশায় ডেপুটি ম্যজিস্ট্রেট ছিলেন। তিনি ১৯৩৬ সালে অকালে মারা যান।
১৯৪২ সালে তিনি বি.এসসি পড়ছিলেন। সে সময় রাজনীতিতে যুক্ত হয়ে যান। ১৯৪৬ সালে তিনি বি এ পাস করেন। দেশ স্বাধীনতা লাভের পরে তিনি লন্ডনে গিয়ে 'সোশ্যাল সায়েন্স' এর উপর ডিপ্লোমা নিয়ে আসেন।
১৯৪২ সালে তিনি বেঙ্গল ভলেন্টিয়ার্স নামক বিপ্লবী দলে যোগদান করেন। বিপ্লবী উজ্জলা মজুমদারের সান্নিধ্যে এসেই সশস্ত্র বিপ্লববাদে হাতেখড়ি হয়। ভারত ছাড়ো আন্দোলনে তিনি যোগদান করেন। সে সময় তিনি অর্থ সংগ্রহ, গোপন ইস্তেহার রচনা ও বিলি করেছেন। স্বদেশী কাজের জন্য পুলিশ তাঁর সাথে নানা ষড়যন্ত্র করে। এর জন্য জেলে যেতে হয়। ১৯৪৫ সালে মার্চ মাসে গভীর রাত্রে বাড়ি তল্লাসি করে পুলিশ। কিছু প্রমাণ করতে না পারলেও নিরাপত্তা আইনে তাকে জেল বন্দি করে রাখে। ডিসেম্বর মাসে জেল থেকে মুক্তি পান। ১৯৪৬ সালে 'ফরওয়ার্ড ব্লক' এ কাজ করতে থাকেন।
ডেভিড স্লেপিয়ান
ডেভিড স্লেপিয়ান একজন মার্কিন গণিতবিদ।
স্লেপিয়ান ১৯২৩ সালের ৩০ জুন পেন্সিলভেনিয়ার পিটসবার্গে জন্মগ্রহণ করেন। তিনি মিশিগান বিশ্ববিদ্যালয় থেকে ব্যাচেলর্স ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৪৯ সালে পদার্থবিজ্ঞানে পিএইচডি ডিগ্রি অর্জন করেন।
ডেভিড মেসারশ্মিট
ডেভিড মেসারশ্মিট একজন প্রকৌশলী এবং ইউনিভার্সিটি অব ক্যালিফোর্নিয়া, বার্কলের তড়িৎ প্রকৌশল ও কম্পিউটার বিজ্ঞান এর ইমেরিটাস অধ্যাপক।
মেসারশ্মিট কলোরাডো বিশ্ববিদ্যালয় থেকে ব্যাচেলর অব সায়েন্স এবং মিশিগান বিশ্ববিদ্যালয় থেকে মাস্টার অব সায়েন্স এবং পিএইচডি ডিগ্রি অর্জন করেন। তিনি ১৯৭৭ থেকে ২০০৫ সাল পর্যন্ত ইউনিভার্সিটি অব ক্যালিফোর্নিয়া, বার্কলেতে শিক্ষকতা করেন। ১৯৯৩ থেকে ১৯৯৬ সাল পর্যন্ত বিভাগের চেয়ারম্যানের দায়িত্ব পালন করেন। তিনি ১৯৯৯ সালে আইইইই আলেক্সান্ডার গ্রাহাম বেল মেডেল লাভ করেন। তাঁর ১২টি প্যাটেন্ট রয়েছে। তাঁর প্রকাশনায় রয়েছে ৮০টির অধিক জার্নাল নিবন্ধ এবং ন্যূনতম ১১০টি কনফারেন্স নিবন্ধ।
জোহানেসবার্গ
জোহানেসবার্গ দক্ষিণ আফ্রিকার সবচেয়ে বড় শহর। এই শহর গুটেং এর অঘোষিত রাজধানী। গুটেং দক্ষিণ আফ্রিকার অর্থনৈতিক রাজধানী।
২০১১ সালে, জোহানেসবার্গ শহরের জনসংখ্যা ৪,৪৩৪,৮২৭ জন ছিল, এটা দক্ষিণ আফ্রিকার জনসংখ্যায় বৃহত্তম শহর। একই বছরে, বৃহত্তর জোহানেসবার্গ মেট্রোপলিটান এলাকার জনসংখ্যা ৭,৮৬০,৭৮১ জন ছিল।
গুটেং
গুটেং শব্দের অর্থ "সোনার জায়গা"। গুটেং দক্ষিণ আফ্রিকার ৯টি রাজ্যের অন্যতম। ২৭ এপ্রিল ১৯৯৪ দক্ষিণ আফ্রিকার প্রথম সর্বদলীয় নির্বাচনের মাধ্যমে তৈরি হয়। প্রথমে এর নাম দেওয়া হয় Pretoria–Witwatersrand–Vereeniging (PWV)। পরে ডিসেম্বর ১৯৯৪ এর নতুন নাম রাখা হয়। .
এটি অত্যন্ত নগরায়িত , যার মধ্যে রয়েছে দেশের বৃহত্তম শহর, জোহেন্সবার্গ, দেশের প্রশাসনিক রাজধানী, প্রিটোরিয়া এবং অন্যান্য বৃহৎ শিল্প এলাকা যেমন মিডল্যান্ড এবং ভান্ডারবিজলপার্ক।
মিশরতত্ত্ব
মিশরতত্ত্ব বা মিশরীয় পুরাতত্ত্ব (ইংরেজি: Egyptology; ইংরেজি "Egypt" ও গ্রিক , "-logia"। ) হল প্রাচীন মিশরের ইতিহাস, ভাষা, সাহিত্য, ধর্ম, স্থাপত্য ও শিল্পকলা-সংক্রান্ত গবেষণা ও তত্ত্বানুসন্ধান। খ্রিস্টপূর্ব ৫ম সহস্রাব্দ থেকে শুরু করে খ্রিস্টীয় ৪র্থ শতাব্দীতে মিশরের দেশজ প্রথা ও রীতিনীতিগুলির অবসান পর্যন্ত মিশরীয় সংস্কৃতির পর্যালোচনাই মিশরতত্ত্বের প্রধান আলোচ্য বিষয়। মিশরতত্ত্ব নিয়ে যাঁরা গবেষণা করেন তাঁদের বলা হয় "মিশরতত্ত্ববিদ"। ইউরোপে, মূলত মহাদেশীয় ইউরোপে প্রাথমিকভাবে মিশরতত্ত্বকে একটি ভাষাতাত্ত্বিক বিষয় মনে করা হয়। যদিও উত্তর আমেরিকায় মিশরতত্ত্বকে প্রায়শই পুরাতত্ত্বের একটি শাখা হিসেবে গণ্য করা হয়।
শুন্যতায় ঈশ্বর
শুন্যতায় ঈশ্বর () হচ্ছে ধর্মীয় দৃষ্টিকোণ থেকে ব্যাখ্যা করা এমন এক দৃষ্টিকোণ; যার মাধ্যমে বলা হয় বিজ্ঞান এখনো অনেক কিছু ব্যাখ্যা করতে পারে নি। অর্থাৎ বিজ্ঞানের সকল জ্ঞান ব্যবহার করেও সবকিছু ব্যাখ্যা করা যায় না। আর যা ব্যাখ্যা করা যায় না, তাতেই আমাদের জ্ঞানের ঘাটতি আর এই ঘাটতি বা শুন্যস্থানকেই ঈশ্বর দিয়ে ব্যাখ্যা করা যায়। এই প্রক্রিয়াটি খ্রিষ্টান ধার্মিকদের মস্তিষ্কপ্রসূত। এর মাধ্যমে তারা ঈশ্বরের অস্তিত্বের প্রমাণ দেন। কেও কেও এই বুলিকেই ধর্মের সমালোচনা হিসেবে ব্যবহার করে বর্ণনায় বলে, যা সাম্প্রতিক বিজ্ঞান ব্যাখ্যা করতে পারছে না, সেখানেই অযাচিতভাবে ঈশ্বরকে টেনে আনা হয়।
'God-of-the-gaps' নামক মতবাদের সফল প্রয়োগ করা হয় সেসব ক্ষেত্রে যার ব্যাখ্যা মানুষের কাছে নেই। উদাহরণস্বরুপ: আগেকার দিনে মানুষ মনে করত, আকাশ থেকে পরা শিলাবৃষ্টি, ঈশ্বর শয়তানকে উদ্দেশ্য করেই ছুড়ে মারেন। অনেকদিনের অব্যবহার্য পুকুরে হঠাৎ করে জ্বলে উঠা আগুনের অর্থ হলো, এর নীচে নরক আছে,শরীরে জ্বর জ্বর অনুভূত হওয়ার অর্থ হলো, দোজখের তাপ। অথচ এসব বিষয় মানুষ তার অজ্ঞতার কারণেই জানত না, কিন্তু আজ বিজ্ঞানের কল্যাণে মানুষ এর যথার্থ ব্যাখ্যা জানতে পারছে। 'গড অব দ্য গ্যাপস' কে বর্তমানে যেসব বিষয়ের যথার্থ ব্যাখ্যা বিজ্ঞানের কাছে নেই সেখানেই প্রয়োগ করা হয়। অথচ এর জন্য মুলত দায়ী মানুষের অজ্ঞতা, যা আজ হোক বা কাল নিশ্চয়ই দূরীভুত হবে। মুলত গড অব দ্য গ্যাপসের প্রবক্তারা যে কয়েকটা বিষয় অনুসরণ করে, তার সংক্ষিপ্ত রুপ নীচে উল্লেখ করা হল:
God-of-the-gaps নামক এ মতবাদকে অনেক ধর্মতত্ববিদ দ্বারা নিরুৎসাহিত করা হয়। তাদের মতে যেসব ঘটনাকে god of the gaps নামক মতবাদের সাহায্যে ব্যাখ্যা করা হয়, পরবর্তীতে বিজ্ঞানের দ্বারা যদি অন্য ব্যাখ্যা বের হয়ে আসে, তাহলে ঈশ্বরের প্রতি মানুষের বিশ্বাস সম্পুর্ণ ভাবে উঠে যাবে।
মানুষ এর ব্যাপক সমালোচনা করে, কারণ বেশিরভাগ মানুষের মতে যে বিষয় বিজ্ঞান ব্যাখ্যা করতে পারে না, সেখানেই ঈশ্বরকে নিয়ে আসার মাধ্যমে ঈশ্বরের কার্যক্রম সীমাবদ্ধ করে ফেলা হচ্ছে। এই মতবাদের মাধ্যমে যে সব বিষয়ে মানুষের বৈজ্ঞানিক জ্ঞান নেই, সেখানেই ঈশ্বরকে আনয়ন করে তার ব্যাখ্য দেওয়া হয়, কিন্তু পরবর্তীতে যদি সে বিষয়ের উপর বৈজ্ঞানিক ব্যাখ্যা দেওয়া যায়, তাহলে স্বয়ংক্রিয়ভাবেই ঈশ্বরকে সম্পুর্ণভাবে বাতিল করে দেওয়া হয়।
খ্রিষ্ঠান বিদ্বসমাজের দ্বারা গড-অব-দ্য গ্যাপসের সমালোচনা আরো গতি পায়।
জন হাবগুড, খ্রিষ্টান ধর্মীয় শব্দকোষ (Dictionary of Christian Theology) সভাপতি বলেছেন, এই মতবাদ স্বাভাবিকভাবেই ক্ষতিকর, কারণ যে কোনো প্রাকৃতিক ঘটনাকেই মানুষ যাচাই বাছাই না করে তা ঈশ্বরের কাজ বলে মনে করে থাকে, যদিও হয়তো বিজ্ঞানের কাছে এর সন্তোষজনক ব্যাখ্যা আছে।
বিজ্ঞানী এবং অনেক ধার্মিকরাই মনে করেন বিজ্ঞানের যে জ্ঞানের পরিব্যাপ্তি, তার মাঝে ছোট ছোট শুন্যতার মধ্যে ঈশ্বরকে অনুভব করা প্রতারণা মুলক অনুচিত কাজ। রিচার্ড ডকিন্স, তার বই 
"দ্যা হড ডিল্যুশন" এর একটি প্রচ্ছদ পরিপূর্ণ ভাবে উৎসর্গ করেন গদ-অব-গ্যাপ্স এর উদ্দেশ্যে। তিনি প্রছদটির মাধ্যমের তাদের সমালোচনা করেন। ফ্রান্সিস কলিন্সের মত বিজ্ঞানি, যিনি ধর্মীয় বিশ্বাসকে আকড়ে ধরে রেখেছেন, তিনিও এই মতবাদকে প্রত্যাখান করেছেন। যদিও তিনি পরিকল্পিত মহাবিশ্বের তত্ত্বে বিশ্বাসী
নেলী সেনগুপ্তা
নেলী সেনগুপ্তা (১২ জানুয়ারি ১৮৮৬- ২৩ অক্টোবর ১৯৭৩) ছিলেন রাজনৈতিক কর্মী এবং সমাজকর্মী। দেশকে পরাধীনতার শৃঙ্খল থেকে রক্ষা করার জন্য নিরলস সংগ্রাম করে গিয়েছেন।
নেলী সেনগুপ্তা ১৮৮৬ সালে ইংল্যান্ডের কেমব্রিজে জন্মগ্রহণ করেন। তার পিতার নাম ফ্রেডারিক গ্রে ও মাতার নাম এডিথ হেনরিয়েটা গ্রে। দেশপ্রিয় যতীন্দ্রমোহন সেনগুপ্তর সাথে বিবাহ হয়। স্বামীর আদর্শে প্রভাবিত হয়ে রাজনীতিতে যোগ দেন।
নেলী সেনগুপ্তা ১৯১০ সালে কলকাতায় কংগ্রেস রাজনীতিতে যোগ দেন। ১৯২১ সালে মহাত্মা মহাত্মা গাঁধীর অসহযোগ আন্দোলনে যোগ দিয়ে চট্টগ্রামে খদ্দর বিক্রয় করার সময় প্রথম গ্রেফতার হন নেলী সেনগুপ্তা। ১৯৩০ সালে দ্বিতীয় অসহযোগ আন্দোলনের কাজ করার জন্য যতীন্দ্রমোহনের সঙ্গে দিল্লি, অমৃতসর প্রভৃতি জায়গায় যান। দিল্লিতে এক সভায় বক্তব্য রাখার সময় নেলী গ্রেফতার হন। ১৯৩৩ সালের ২৩ জুলাই, তার স্বামী কংগ্রেসের নেতা ও বিপ্লবী আন্দোলনের প্রতি গভীর সহানুভূতিশীল ব্যারিস্টার যতীন্দ্রমোহন সেনগুপ্ত কারাবন্দী অবস্থায় মারা যান। এরপরেও নেলী স্বাধীনতা সংগ্রামে পূর্ণ উদ্যমে কাজ করে যেতে থাকেন। দেশ ভাগের পরে তিনি স্বামীর পৈতৃক ভূমিতে ছিলেন। ১৯৪৫ সালে পূর্ব পাকিস্তান পরিষদের সদস্য নির্বাচিত হয়েছিলেন।
১৯৭৩ সালে ভারত সরকার নেলী সেনগুপ্তাকে রাষ্ট্রীয় সম্মান 'পদ্মবিভূষণ’ উপাধি প্রদান করে। কলকাতা শহরের লিন্ডসে স্ট্রীট রাস্তাটি 'নেলী সেনগুপ্তা সরণী' হিসেবে নামাংকিত হয়েছে। কেষ্টপুরে তার স্মৃতিতে একটি বালিকা বিদ্যালয় আছে।
নেলী সেনগুপ্তা ১৯৭০ সালে অসুস্থতার কারণে চিকিৎসার জন্য কলকাতায় যান। ১৯৭৩ সালের ২৩ অক্টোবর কলকাতায় মৃত্যুবরণ করেন।
জন ওজেনক্রাফট
জন ওজেনক্রাফট একজন তড়িৎ প্রকৌশলী এবং এমআইটি এর ইমেরিটাস অধ্যাপক।
ওজেনক্রাফট ১৯২৫ সালের ৩০ সেপ্তেম্বর টেক্সাসের ডালাসে জন্মগ্রহণ করেন। তিনি এমআইটি থেকে ১৯৫৭ সালে ডক্টর অব সায়েন্স ডিগ্রি অর্জন করেন। 
তিনি ১৯৫৭ সালে এমআইটিতে তড়িৎ প্রকৌশলের সহকারী অধ্যাপক হিসেবে নিযুক্ত হন। তিনি ১৯৬০ সালে সহযোগী অধ্যাপক এবং ১৯৬৪ সালে অধ্যাপক পদে উন্নীত হন। তিনি ২০০৬ সালে আইইইই আলেক্সান্ডার গ্রাহাম বেল মেডেল লাভ করেন।
ভারতীয় প্রযুক্তিবিদ্যা প্রতিষ্ঠান, গুয়াহাটি
ভারতীয় প্রযুক্তিবিদ্যা প্রতিষ্ঠান, গুয়াহাটি (, , IIT Guwahati, IITG) হল ভারত-এর ষষ্ঠ ভারতীয় প্রযুক্তিবিদ্যা প্রতিষ্ঠান। এই প্রযুক্তিবিদ্যার প্রতিষ্ঠানটি ভারত সরকার আসামের গুয়াহাটিতে প্রতিষ্ঠা করে। ভারত সরকার "ভারতীয় প্রযুক্তিবিদ্যা প্রতিষ্ঠান, গুয়াহাটি"কে Institute of National Importance
আরোগ্যস্বামী পলরাজ
আরোগ্যস্বামী পলরাজ একজন ভারতীয় মার্কিন তড়িৎ প্রকৌশলী। তিনি বর্তমানে স্ট্যানফোর্ড বিশ্ববিদ্যালয় এর ইমেরিটাস অধ্যাপক।
পলরাজ নেভাল কলেজ অব ইঞ্জিনিয়ারিং থেকে ১৯৬৬ সালে ব্যাচেলর অব ইঞ্জিনিয়ারিং ডিগ্রি অর্জন করেন। তিনি ইন্ডিয়ান ইন্সটিটিউট অব টেকনোলজি, দিল্লি থেকে ১৯৭৩ সালে পিএইচডি ডিগ্রি অর্জন করেন। 
তিনি ১৯৮৩ থেকে ১৯৮৬ সাল পর্যন্ত স্ট্যানফোর্ড বিশ্ববিদ্যালয় এ ভিজিটিং বিজ্ঞানী হিসেবে কর্মরত ছিলেন। ১৯৮৭ থেকে ১৮৮ সাল পর্যন্ত ব্যাঙ্গালোরের সেন্টার ফর আর্টিফিসিয়াল ইন্টেলিজেন্স অ্যান্ড রোবোটিক্স এর পরিচালক হিসেবে কর্মরত ছিলেন। ১৯৮৮ থেকে ১৯৯১ সাল পর্যন্ত পুনার সেন্টার ফর ডেভেলপমেন্ট অব অ্যাডভান্স কম্পিউটিং এর পরিচালক এবং ব্যাঙ্গালোর্বর ভারত ইলেক্ট্রনিক্সের সেন্ট্রাল রিসার্চ ল্যাবের চীফ সায়েন্টিস্ট হিসেবে কর্মরত ছিলেন। তিনি ১৯৯৩ থেকে ২০১০ সাল পর্যন্ত স্ট্যানফোর্ড বিশ্ববিদ্যালয় এর গবেষণা অধ্যাপক হিসবে কর্মরত ছিলেন। তিনি ২০১০ থেকে ২০১৪ সাল পর্যন্ত ব্রডকমের সিনিয়র অ্যাডভাইজার হিসবে কর্মরত ছিলেন। তিনি ২০১৫ সালে ইন্ডিয়ান ইন্সটিটিউট অব তেকনোলজিতে, মাদ্রাজের ডিস্টিঙ্গুইশড অধ্যাপক পদে যোগদান করেন। তাঁর প্রকাশনায় রয়ছে ৩৫০ এর অধিক গবেষণাপত্র। তাঁর ৬৬টি মার্কিন প্যাটেন্ট রয়েছে।
সীতাকুণ্ড ডিগ্রী কলেজ
সীতাকুন্ড ডিগ্রি কলেজ চট্টগ্রামের সীতাকুন্ডে অবস্থিত একটি ডিগ্রি কলেজ যা ১৯৬৮ সালে প্রতিষ্ঠিত হয়। নিরূপমা মুখার্জি কলেজটি প্রতিষ্ঠা করেন। কলেজটি এর নিজস্ব সম্পত্তির ওপর প্রতিষ্ঠিত হয়েছে।
দঙ্গল
"দঙ্গল" (,) হচ্ছে ২০১৬ সালের ২৩ ডিসেম্বর মুক্তিপ্রাপ্ত ভারতীয় পরিচালক নিতেশ তিওয়ারী পরিচালিত হিন্দী ভাষার জীবনীবিষয়ক ক্রীড়াকেন্দ্রিক চলচ্চিত্র। আমির খান এই চলচ্চিত্রে মহাবীর সিং ফোগাট চরিত্রে অভিনয় করেছেন যিনি তার দুই মেয়ে গীতা ফোগাট এবং ববিতা কুমারীকে কুস্তি শিক্ষা দেন। ২০১০ সালের কমনওয়েলথ গেমসে গীতা স্বর্ণ পদক এবং ববিতা রৌপ্য পদক অর্জন করেন। ববিতা পরে ২০১৪ সালের কমনওয়েলথ গেমসে স্বর্ণ পদকও অর্জন করেন। দঙ্গল হিন্দী শব্দ। এর অর্থ কুস্তিখেলা।
এই সিনেমাটি ভারতীয় চলচিত্র ইতিহাসে এখন পর্যন্ত সবচেয়ে এবং চীনে সবচেয়ে ভিতরে অন্যতম।
ওমরগণি এমইএস কলেজ
ওমরগণি এমইএস বিশ্ববিদ্যালয় কলেজ চট্টগ্রামের নাসিরাবাদ এলাকায় অবস্থিত একটি কলেজ; যা এমইএস কলেজ নামে বহুল পরিচিত। এটি চট্টগ্রাম বিভাগের সবচেয়ে বড় বেসরকারি কলেজ।
কলেজটির দক্ষিণে ইস্পাহানী পাবলিক স্কুল এন্ড কলেজ এবং পূর্বে ওমরগণি প্রাথমিক বিদ্যালয় রয়েছে। এটি চট্টগ্রাম শহরের প্রাণকেন্দ্র জিইসি মোড়ের দক্ষিণ-পশ্চিমে অবস্থিত। কলেজটি চট্টগ্রামের ছাত্র রাজনীতির জন্যেও ব্যাপক আলোচিত।
কলেজটিতে বিজ্ঞান, ব্যবসায় শিক্ষা, মানবিক বিভাগে পড়ানো হয়। এছাড়া রয়েছে ডিগ্রি পর্যায় এবং সম্মান (অনার্স) পর্যায়ের বিভিন্ন বিষয়ের ওপর ৪ বছর মেয়াদি কোর্সে পড়াশুনা করার সুযোগ। প্রতিবছর এমইএস কলেজ থেকে প্রায় দুই হাজার শিক্ষার্থী উচ্চ মাধ্যমিক পরীক্ষায় অংশগ্রহণ করে থাকে।
কলেজটিতে বিজ্ঞান,ব্যবসায় শিক্ষা ও মানবিক ভবনের মাঝে একটি মাঠ রয়েছে। তাছাড়াও মূল কলেজের বাইরে ওমরগণি প্রাথমিক বিদ্যালয় এর মাঠটিকেও কলেজের মূল মাঠ হিসেবে চিহ্নিত করা হয়ে থাকে।
কলেজটিতে রয়েছে একটি বিশাল সুবিন্যস্ত লাইব্রেরি। কলেজের যেকোনো শিক্ষার্থী চাইলে বিনামূল্যে এখান থেকে বই নিতে পারে। তবে এর জন্য প্রত্যেককে আলাদা আলাদাভাবে লাইব্রেরি কার্ড নিতে হবে। লাইব্রেরিতে একজন লাইব্রেরিয়ান রয়েছে।
পাথরঘাটা মহিলা কলেজ
পাথরঘাটা মহিলা কলেজ চট্টগ্রামের ব্রিক ফিল্ড রোডে অবস্থিত একটি কলেজ। এই প্রতিষ্ঠানে শুধুমাত্র মেয়েরাই পড়তে পারে।
হাটহাজারী সরকারি কলেজ
হাটহাজারী কলেজ চট্টগ্রামের হাটহাজারীতে অবস্থিত একটি সরকারি কলেজ। এটি ১৯৬৮ সালে প্রতিষ্ঠিত হয়। কলেজটি জাতীয় বিশ্ববিদ্যালয়ের অধিভুক্ত। কলেজটিতে স্নাতক পর্যায় ও ডিগ্রি পর্যায়ে পড়ানো হয়।
রামু সরকারি কলেজ
রামু সরকারি কলেজ কক্সবাজার জেলার রামু উপজেলায় অবস্থিত একটি কলেজ। কলেজটি ২০১৬ সালে জাতীয়করণ করা হয়। এবং প্রত্যেকটি শিক্ষককে বি সি এস ক্যাডার পদে উত্তীর্ণ করা হয়। কলেজটি জাতীয় বিশ্ববিদ্যালয়ের অধিভুক্ত। এটি ২০১৫ সালের এইচ এস সি পরীক্ষায় কক্সবাজার জেলায় ১৬তম স্থান অধিকার করে।
এটি চট্টগ্রাম জেলার রামুতে অবস্থিত।
১৯৯০ সালে তৎকালীন উপজেলা চেয়ারম্যান আবুল মনসুর চৌধুরী,দানবীর আলহাজ্ব ফজল কবির কোম্পানি, চৈয়দ আলম সওদাগর সহ আরো কিছু বিশিষ্ট ব্যক্তির প্রচেষ্টায় রামু কলেজ প্রতিষ্ঠিত হয়।
রিদুয়ান মোস্তাফা হৃদয়।
মহেশখালী কালারমার ছড়া।
ইসলামিয়া বিশ্ববিদ্যালয় কলেজ
ইসলামিয়া ডিগ্রি কলেজ চট্টগ্রামের সদরঘাট এলাকায় অবস্থিত একটি কলেজ। কলেজটিতে দিবা ও নৈশ দুটি বিভাগেই পড়ানো হয়। কলেজটি ১৯৬৪ সালে প্রতিষ্ঠিত হয়। এখানে ডিগ্রি পর্যায়েও পড়াশুনা করার সুযোগ রয়েছে।
এ কলেজটি চট্টগ্রাম জেলা শহরের সদরঘাট এলাকার দারোগাহাট নামক রোডের পাশে অবস্থিত।
চট্টগ্রাম বিশ্ববিদ্যালয় স্কুল এন্ড কলেজ
চট্টগ্রাম বিশ্ববিদ্যালয় কলেজ (সংক্ষেপে চবিক) চট্টগ্রামে অবস্থিত একটি আধা-সরকারি শিক্ষা প্রতিষ্ঠান। এটি চট্টগ্রাম বিশ্ববিদ্যালয় ক্যাম্পাসে অবস্থিত এবং উক্ত বিশ্ববিদ্যালয় দ্বারা এটি পরিচালিত হয়। নিম্ন শাখাটি প্রাথমিক ও মাধ্যমিক বিদ্যালয় নিয়ে গঠিত যা বিশ্ববিদ্যালয় স্কুল নামে বেশ পরিচিত। উচ্চ শাখাটি হলো কলেজ শাখা যা বিশ্ববিদ্যালয় কলেজ নামে সুপরিচিত। প্রতিষ্ঠানটিতে ভর্তির ক্ষেত্রে উক্ত বিশ্ববিদ্যালয়ের শিক্ষক এবং কর্মকর্তা-কর্মচারীদের সন্তান ও পোষ্যদের জন্য অধিকাংশ আসন সংরক্ষিত থাকে। এছাড়া কিছু সংখ্যক আসনে ফতেপুর ইউনিয়নের স্থায়ী অধিবাসীদের সন্তানরা ভর্তির সুযোগ পায়। বিভিন্ন পাবলিক পরীক্ষায় ভালো ফলাফলের পাশাপাশি সহশিক্ষা কার্যক্রমের জন্য প্রতিষ্ঠানটির গৌরবময় ইতিহাস রয়েছে। বর্তমান সময়ের স্বনামধন্য বহু ব্যক্তিবর্গ এই প্রতিষ্ঠানের শিক্ষার্থী ছিলেন।
ভিভা (ম্যাগাজিন)
ভিভা ছিল প্রাপ্তবয়স্ক নারীদের ম্যাগাজিন। এই ম্যাগাজিনের ১৯৭০ সালে প্রকাশিত শুরু হলেও ১৯৮০ সালে প্রকাশনা স্থগিত করা হয়। এই ম্যাগাজিনের পূর্ণ শিরোনাম ছিল "ভিভা, দ্য ইন্টারন্যাশনাল ম্যাগাজিন ফর উইমেন", এবং এটা প্রকাশনা করত বব গুসিয়ন এবং তার স্ত্রী , ক্যাথি কিটন। গুসিয়ন প্রাপ্তবয়স্ক পুরুষদের জন্য "পেন্টহাউজ" ম্যাগাজিনের সম্পাদক। তিনি চেয়েছিলেন নারীদের জন্য সমভাগী শিরোনাম প্রকাশ করতে চেয়েছিল। "ভিভা ছিল" নারীদের জন্য যৌনদায়ক ম্যাগাজিন। এই ম্যাগাজিনে নারীদের জন্য নানা নিবন্ধ, কল্পনা, নারীদের যৌনতা, শিল্পের নিরীক্ষণ, নানা বিখ্যাত ব্যক্তির সাক্ষাৎকার, ফ্যাশন, রূপচর্চা ইত্যাদি বিষয়ে প্রকাশভিভা ছিল প্রাপ্তবয়স্ক নারীদের ম্যাগাজিন। এই ম্যাগাজিনের ১৯৭০ সালে প্রকাশিত শুরু হলেও ১৯৮০ সালে প্রকাশনা স্থগিত করা হয়। এই ম্যাগাজিনের পূর্ণ শিরোনাম ছিল "ভিভা, দ্য ইন্টারন্যাশনাল ম্যাগাজিন ফর উইমেন", এবং এটা প্রকাশনা করত বব গুসিয়ন এবং তার স্ত্রী , ক্যাথি কিটন। গুসিয়ন প্রাপ্তবয়স্ক পুরুষদের জন্য "পেন্টহাউজ" ম্যাগাজিনের সম্পাদক। তিনি চেয়েছিলেন নারীদের জন্য সমভাগী শিরোনাম প্রকাশ করতে চেয়েছিল। "ভিভা ছিল" নারীদের জন্য যৌনদায়ক ম্যাগাজিন। এই ম্যাগাজিনে নারীদের জন্য নানা নিবন্ধ, কল্পনা, নারীদের যৌনতা, শিল্পের নিরীক্ষণ, নানা বিখ্যাত ব্যক্তির সাক্ষাৎকার, ফ্যাশন, রূপচর্চা ইত্যাদি বিষয়ে প্রকাশিত হয়।
এবারহার্ড রেকটিন
এবারহার্ড রেকটিন একজন মার্কিন সিস্টেমস প্রকৌশলী।
রেকটিন ক্যালিফোর্নিয়া ইন্সটিটিউট অব টেকনোলজি থেকে তড়িৎ প্রকৌশলে ১৯৪৬ সালে ব্যাচেলর অব সায়েন্স ডিগ্রি এবং ১৯৫০ সালে পিএইচডি ডিগ্রি অর্জন করেন। তিনি ১৯৬৭ সালে অ্যাডভান্স রিসার্চ প্রজেক্ট অ্যাজেন্সির পরিচালক নিযুক্ত হন। তিনি ১৯৭৭ সালে অ্যারস্পেস কর্পোরেশনের প্রেসিডেন্ট হন। তিনি ১৯৮৭ সালে ইউনিভার্সিটি অব সাউদার্ন ক্যালিফোর্নিয়ার তড়িৎ প্রকৌশলের অধ্যাপক হিসেবে যোগদান করেন এবং ১৯৯৫ সালে অবসর গ্রহণ করেন। তিনি ১৯৭৭ সালে আইইইই আলেক্সান্ডার গ্রাহাম বেল মেডেল লাভ করেন।
এশিয়ান ফেভার
এশিয়ান ফেবার হল প্রাপ্তবয়স্কদের ম্যাগাজিন এবং প্রাপ্তবয়স্কদের ভিডিও সিরিজের নাম।
এশিয়ান ফেভার ম্যাগাজিনটিতে সুস্পষ্ট অল্প বয়স্ক নগ্ন নারীদের চিত্র প্রকাশ করা হয়। এই ম্যাগাজিনটিতে পূর্ব এশিয়ার নারীদের সুচিত্র, এশিয়ান পর্ণ তারকারদের সাথে সাক্ষাৎকার এবং এশিয়ার পর্ণোগ্রাফি ডিভিডির নিরীক্ষণ বিষয়ক নানা প্রতিবেদন প্রকাশিত হত।
"এশিয়ান ফেভার" প্রতি বছর ১৩ বার প্রকাশিত ল্যারি ফ্লাইন্ট এর ল্যারি ফ্লাইন্ট পাবলিকেশন দ্বারা প্রকাশিত ম্যাগাজিন, এবং হাস্টলার ভিডিও এছাড়াও প্রযোজনা করে "এশিয়ান ফেবার" লাইন অব ভিডিও। "এশিয়ান ফেবার" লেখক ড্যাভিড অ্যারন ক্লার্ক "এশিয়ান ফেভার" সিরিজেরপরিচালক হন।